bluuebunny/crossref_metadata_2025 huggingface dataset:
Ο ΠΟΛΙΤΙΚΟΣ ΕΛΕΓΧΟΣ ΤΗΣ ΣΥΝΤΑΓΜΑΤΙΚΟΤΗΤΑΣ ΤΟΥ ΝΟΜΟΥ. ΜΕΛΕΤΗ ΣΥΓΚΡΙΤΙΚΟΥ ΣΥΝΤΑΓΜΑΤΙΚΟΥ ΔΙΚΑΙΟΥ ΚΑΤΑ ΤΟ ΔΙΚΑΙΟ ΤΗΣ ΕΛΛΑΔΑΣ, ΤΗΣ ΓΑΛΛΙΑΣ ΚΑΙ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ
Authors: Κανελλοπούλου Μαρία-Νέδα
Published: January 2014

Η ΚΡΙΣΗ ΓΙΑ ΤΗ ΣΥΝΤΑΓΜΑΤΙΚΟΤΗΤΑ ΤΩΝ ΝΟΜΩΝ ΜΕΣΑ ΣΤΗΝ ΠΟΛΙΤΕΙΑ ΔΕΝ ΕΞΑΝΤΛΕΙΤΑΙ ΜΕΤΟΝ ΔΙΚΑΣΤΙΚΟ ΕΛΕΓΧΟ. ΤΟ ΔΙΚΑΙΟ ΑΝΑΓΝΩΡΙΖΕΙ ΚΑΙ ΑΛΛΕΣ ΜΟΡΦΕΣ ΕΛΕΓΧΟΥ ΤΗΣ ΣΥΝΤΑΓΜΑΤΙΚΟΤΗΤΑΣ ΤΩΝ ΝΟΜΩΝ, ΠΟΥ ΓΙΑ ΛΟΓΟΥΣ ΙΣΤΟΡΙΚΟ-ΠΟΛΙΤΙΚΟΥΣ ΒΡΙΣΚΟΝΤΑΙ ΟΜΩΣ ΠΑΡΑΓΝΩΡΙΣΜΕΝΕΣ ΣΕ ΣΧΕΣΗ ΜΕ ΤΟΝ ΔΙΚΑΣΤΙΚΟ ΕΛΕΓΧΟ: ΤΕΤΟΙΑ ΕΙΝΑΙ ΚΑΙ Ο "ΠΟΛΙΤΙΚΟΣ" ΕΛΕΓΧΟΣ ΤΗΣ ΣΥΝΤΑΓΜΑΤΙΚΟΤΗΤΑΣ ΤΩΝ ΝΟΜΩΝ. Ο ΠΡΟΣΔΙΟΡΙΣΜΟΣ ΤΩΝ ΔΙΑΔΙΚΑΣΙΩΝ ΕΛΕΓΧΟΥ ΤΗΣ ΣΥΝΤΑΓΜΑΤΙΚΟΤΗΤΑΣ ΤΩΝ ΝΟΜΩΝ ΠΟΥ ΧΑΡΑΚΤΗΡΙΖΟΝΤΑΙ ΩΣ ΜΟΡΦΕΣ ΠΟΛΙΤΙΚΟΥ ΕΛΕΓΧΟΥ-ΚΑΤ'ΑΝΑΛΟΓΙΑ ΠΡΟΣ ΤΙΣ ΔΙΑΔΙΚΑΣΙΕΣ ΠΟΥ ΧΑΡΑΚΤΗΡΙΖΟΝΤΑΙ ΩΣ ΜΟΡΦΕΣ ΔΙΚΑΣΤΙΚΟΥ ΕΛΕΓΧΟΥ- ΔΕΝ ΠΡΟΚΥΠΤΕΙ ΜΕ ΑΣΦΑΛΕΙΑ ΑΠΟ ΤΗΝ ΕΦΑΡΜΟΓΗ ΤΩΝ ΚΛΑΣΤΙΚΩΝ ΚΡΙΤΗΡΙΩΝ (ΤΟΥ ΟΡΓΑΝΙΚΟΥ, ΤΟΥ ΤΥΠΙΚΟΥ ΚΑΙ ΤΟΥ ΛΕΙΤΟΥΡΓΙΚΟΥ ΚΡΙΤΗΡΙΟΥ) ΠΡΟΚΥΠΤΕΙ ΑΠΟ ΤΗΝ ΕΦΑΡΜΟΓΗ ΜΙΑΣ "ΔΕΣΜΗΣ ΕΝΔΕΙΞΕΩΝ" ΠΟΥ ΑΝΑΓΕΤΑΙ ΣΤΗΝ ΙΣΤΟΡΙΚΗ, ΚΟΙΝΩΝΙΚΗ ΚΑΙ ΠΟΛΙΤΙΚΗ RATIO ΤΩΝ ΣΧΕΤΙΚΩΝ ΔΙΑΔΙΚΑΣΙΩΝ, ΚΑΘ'ΥΠΕΡΒΑΣΗ ΤΗΣ ΚΛΑΣΙΚΗΣ ΔΙΑΚΡΙΣΗΣ ΤΩΝ ΛΕΙΤΟΥΡΓΙΩΝ. ΣΤΙΣ ΤΡΕΙΣ ΧΩΡΕΣ ΠΟΥ ΑΠΟΤΕΛΟΥΝ ΑΝΤΙΚΕΙΜΕΝΟ ΣΥΓΚΡΙΤΙΚΗΣ ΜΕΛΕΤΗΣ ΣΤΗΝ ΕΡΓΑΣΙΑ(ΕΛΛΑΔΑ, ΓΑΛΛΙΑ, Ο.Δ.Γ.) ΠΟΛΙΤΙΚΟΣ ΕΛΕΓΧΟΣ ΤΗΣ ΣΥΝΤΑΓΜΑΤΙΚΟΤΗΤΑΣ ΤΟΥ ΝΟΜΟΥ ΕΙΝΑΙ Ο ΕΛΕΓΧΟΣ ΤΗΣ ΣΥΝΤΑΓΜΑΤΙΚΟΤΗΤΑΣ ΤΟΥ ΝΟΜΟΥ ΑΠΟ ΤΟ ΚΟΙΝΟΒΟΥΛΙΟ ΚΑΙ ΑΠΟ ΤΟΝ ΑΡΧΗΓΟ ΤΟΥ ΚΡΑΤΟΥΣ. Ο ΕΛΕΓΧΟΣ ΤΗΣ ΣΥΝΤΑΓΜΑΤΙΚΟΤΗΤΑΣ ΑΣΚΕΙΤΑΙ ΗΤΙ ΚΑΤΑ ΤΡΟΠΟ ΛΑΝΘΑΝΟΝΤΑ (ΤΕΚΜΗΡΙΟ ΤΗΣ ΣΥΝΤΑΓΜΑΤΙΚΟΤΗΤΑΣ ΤΩΝ ΝΟΜΩΝ), ΕΙΤΕ ΜΕ ΤΙΣ ΓΕΝΙΚΕΣ ΔΙΑΔΙΚΑΣΙΕΣ ΠΑΡΑΓΩΓΗΣ ΤΟΥ ΝΟΜΟΥ (ΣΗΜΕΙΩΝΕΤΑΙ ΙΔΙΑΙΤΕΡΑ Ο ΡΟΛΟΣ ΕΝΟΣ ΔΕΥΤΕΡΟΥ ΝΟΜΟΘΕΤΙΚΟΥΣΩΜΑΤΟΣ 'Η ΜΙΑΣ ΔΕΥΤΕΡΗΣ ΒΟΥΛΗΣ ΚΑΘΩΣ ΚΑΙ Ο ΕΛΕΓΧΟΣ ΑΠΟ ΤΟΝ ΑΡΧΗΓΟ ΤΟΥ ΚΡΑΤΟΥΣΚΑΤΑ ΤΗΝ ΕΚΔΟΣΗ ΤΟΥ ΝΟΜΟΥ), ΕΙΤΕ ΜΕ ΕΙΔΙΚΕΣ ΤΥΠΟΠΟΙΗΜΕΝΕΣ ΔΙΑΔΙΚΑΣΙΕΣ (ΕΚΤΑΣΗ ΑΝΤΙΣΥΝΤΑΓΜΑΤΙΚΟΤΗΤΑΣ ΚΑΙ ΕΝΣΤΑΣΕΙΣ ΑΠΑΡΑΔΕΚΤΟΥ ΣΤΗ ΒΟΥΛΗ, ΑΡΜΟΔΙΟΤΗΤΑ ΑΝΑΠΟΜΠΗΣ ΤΟΥ ΝΟΜΟΥ ΣΤΗ ΒΟΥΛΗ ΑΠΟ ΤΟΝ ΑΡΧΗΓΟ ΤΟΥ ΚΡΑΤΟΥΣ). (ΠΕΡΙΚΟΠΗ)
Ανάπτυξη ραδιοανοσοχημικής μεθόδου προσδιορισμού του ανθρώπινου κολπικού νατριουρητικού πεπτιδίου και κλινικές μελέτες
Authors: Παπακωνσταντίνου Κωνσταντίνος
Published: January 2014

ΣΚΟΠΟΣ ΤΗΣ ΔΙΑΤΡΙΒΗΣ ΑΥΤΗΣ,ΗΤΑΝ Η ΑΝΑΠΤΥΞΗ ΑΝΟΣΟΧΗΜΙΚΗΣ ΜΕΘΟΔΟΥ ΠΡΟΣΔΙΟΡΙΣΜΟΥ ΤΟΥ ΚΟΛΠΙΚΟΥ ΝΑΤΡΙΟΥΡΗΤΙΚΟΥ ΠΑΡΑΓΟΝΤΑ(ATRIAL NATRIURETIC FACTOR,ANF),ΜΙΑΣ ΠΡΩΤΕΙΝΗΣ ΠΟΥ ΕΚΚΡΙΝΕΤΑΙ ΑΠΟ ΤΟΥΣ ΚΟΛΠΟΥΣ ΤΗΣ ΚΑΡΔΙΑΣ ΤΩΝ ΑΝΘΡΩΠΩΝ ΚΑΙ ΤΩΝ ΖΩΩΝ ΚΑΙ ΕΡΥΕΝΑΤΑΙ ΜΕΧΡΙ ΚΑΙ ΣΗΜΕΡΑ Ο ΡΟΛΟΣ ΤΗΣ ΩΣ ΟΡΜΟΝΗΣ.ΕΙΔΙΚΟΤΕΡΑ ΕΓΙΝΑΝ ΤΑ ΕΞΗΣ:1)ΑΝΑΠΤΥΧΘΗΚΕ ΕΤΕΡΟΓΕΝΗΣ ΡΑΔΙΟΑΝΟΣΟΧΗΜΙΚΟΣ ΠΡΟΣΔΙΟΡΙΣΜΟΣ Ο ΟΠΟΙΟΣ ΕΧΕΙ ΤΑ ΕΞΗΣ ΚΥΡΙΑ ΧΑΡΑΚΤΗΡΙΣΤΙΚΑ:Α)Ο ΑΝΤΙΟΡΟΣ(ΕΠΙΤΕΥΧΘΗΚΕ Η ΠΑΡΑΓΩΓΗ ΣΤΟ ΕΡΓΑΣΤΗΡΙΟ ΜΑΣ)ΕΙΝΙΑ ΣΦΑΙΡΙΝΗ ΚΟΝΙΚΛΟΥ ΜΕ ΣΤΑΘΕΡΑ ΙΣΟΡΡΟΠΙΑΣ Κ ΙΣΗ ΜΕ 1,17(+-0,01)Χ10^11Μ^-1(ΥΠΟΛΟΓΙΣΘΗΚΕ ΜΕ ΣΥΝΔΥΑΣΜΟ ΤΩΝ ΜΕΘΟΔΩΝ SCATCHARD KAI VERHOFF),ΕΝΩ Ο ΠΑΡΑΤΟΠΟΣ ΤΟΥ ΠΡΩΤΟΥ ΑΝΤΙΣΩΜΑΤΟΣ(AbA)ΕΙΝΑΙ ΕΙΔΙΚΟΣ ΜΟΝΟ ΓΙΑ ΤΟ ΑΝΘΡΩΠΙΝΟ ANF.Β)ΤΑ ΑΝΑΛΥΤΙΚΑ ΧΑΡΑΚΤΗΡΙΣΤΙΚΑ ΤΟΥ ΕΙΝΑΙ:ΟΡΙΟ ΑΝΙΧΝΕΥΣΕΩΣ 3pM,ΠΕΡΙΟΧΗ ΣΥΓΚΕΝΤΡΩΣΕΩΝ ~10ρΜ ΕΩΣ ~260ρΜ,"ΕΝΤΟΣ ΤΗΣ ΗΜΕΡΑΣ" ΔΙΑΚΥΜΑΝΣΗ %CVw=4,1% ΣΤΑ ~40ΡΜ,"ΜΕΤΑΞΥ ΤΩΝ ΗΜΕΡΩΝ" ΔΙΑΚΥΜΑΝΣΗ %CVb=8,3% ΓΙΑ ΤΗΝ ΠΑΡΑΜΕΤΡΟ Βο/Τ,Η ΟΠΟΙΑ ΕΛΕΓΧΕΙ ΤΗΝ ΠΟΙΟΤΗΤΑ ΤΟΥ ΑΝΤΙΟΡΟΥ.Γ)ΤΑ ΚΛΙΝΙΚΑ ΠΕΙΡΑΜΑΤΑ(ΠΡΟΚΛΗΣΗ ΜΙΤΡΟΕΙΔΟΥΣ ΑΝΕΠΑΡΚΕΙΑΣ ΣΕ ΣΚΥΛΟΥΣ) ΠΟΥ ΕΓΙΝΑΝ,ΣΥΝΗΓΟΡΟΥΝ ΟΤΙ Ο ΠΡΟΣΔΙΟΡΙΣΜΟΣ ΕΙΝΑΙ ΒΙΟΛΟΓΙΚΑ ΟΡΘΟΣ.2)ΔΙΕΞΗΧΘΗ ΚΛΙΝΙΚΗ ΜΕΛΕΤΗ ΜΕ ΠΕΙΡΑΜΑΤΑ ΙΣΟΜΕΤΡΙΚΗΣ ΚΟΠΩΣΕΩΣ ΚΑΙ ΓΙΑ ΠΡΩΤΗ ΦΟΡΑ ΔΙΑΠΙΣΤΩΘΗΚΕ,ΟΤΙ ΕΚΤΟΣ ΑΠΟ ΤΗ ΔΥΝΑΜΙΚΗ ΑΣΚΗΣΗ ΚΑΙ Η ΙΣΟΜΕΤΡΙΚΗ ΚΟΠΩΣΗ ΜΠΟΡΕΙ ΝΑ ΑΥΞΗΣΕΙ ΤΗΝ ΕΚΚΡΙΣΗ ΤΟΥ ΑΝΘΡΩΠΙΝΟΥ ANF(99-126),ΚΑΙ ΝΑ ΧΡΗΣΙΜΟΠΟΙΗΘΕΙ ΕΝΑΛΛΑΚΤΙΚΩΣ ΩΣ ΧΡΗΣΙΜΗ ΔΟΚΙΜΑΣΙΑ ΑΠΟΤΙΜΗΣΕΩΣ ΤΗΣ ΕΚΚΡΙΤΙΚΗΣ ΛΕΙΤΟΥΡΓΙΑΣ ΤΗΣ ΚΑΡΔΙΑΣ.
Φαρμακολογική διερεύνηση του μυοχαλαρωτικού χλωριούχου μιβακουρίου σε προγραμματισμένες καισαρικές τομές
Authors: Μανουκάκης Δημήτριος
Published: January 2014

ΤΟ ΧΛΩΡΙΟΥΧΟ MIVAKOURIO ΕΙΝΑΙ ΕΝΑ ΒΡΑΧΕΙΑΣ ΔΙΑΡΚΕΙΑΣ ΜΗ ΑΠΟΠΟΛΩΤΙΚΟ ΜΥΟΧΑΛΑΡΩΤΙΚΟ.ΜΕΛΕΤΗΘΗΚΕ ΣΕ 40 ΥΓΙΕΙΣ ΕΠΙΤΟΚΕΣ ASAI. ΧΟΡΗΓΗΘΗΚΕ ΣΑΝ ΥΠΟΔΙΑΙΡΕΜΕΝΗ ΔΟΣΗ 0,25 MG/KG/ΒΣ.ΑΚΟΛΟΥΘΟΥΜΕΝΗ 30'' ΑΡΓΟΤΕΡΑ ΑΠΟ 0,10MG/KG/ΒΣ. ΚΑΙ ΟΤΑΝ Η ΣΕΙΡΑ ΤΩΝ ΤΕΣΣΑΡΩΝ ΕΡΕΘΙΣΜΑΤΩΝ ΕΛΑΤΤΩΘΗΚΕ ΚΑΤΑ 5% ΧΟΡΗΓΗΘΗΚΕ ΥΠΟ ΣΤΑΓΔΗΝ ΕΓΧΥΣΗ 8ΓΡ/KG/ΒΣ/MIN. ΕΓΙΝΕ ΕΚΤΙΜΗΣΗ ΤΩΝ ΚΑΡΔΙΑΓΓΕΙΑΚΩΝ ΠΑΡΑΜΕΤΡΩΝ ΤΗΣ ΜΗΤΕΡΑΣ ΤΗΣ ΑΥΤΟΜΑΤΗΣ ΑΝΑΠΝΟΗΣ, Ο ΧΡΟΝΟΣ ΕΝΑΡΞΗΣ ΜΥΟΧΑΛΑΣΗΣ, ΔΙΑΡΚΕΙΑ ΔΡΑΣΗΣ ΤΗΣ ΕΦ'ΑΠΑΞ ΔΟΕΣΩΣ/MIN ΚΑΘΩΣ ΚΑΙ Ο ΧΡΟΝΟΣ ΤΟΚΕΤΟΥ.ΜΕΛΕΤΗΣΑΜΕ ΕΠΙΣΗΣ ΚΑΙ ΤΟ APEAR SCORE ΤΩΝ ΝΕΟΓΝΩΝ.8 ΣΤΟ 1ο ΛΕΠΤΟ ΚΑΙ 10 ΣΤΟ ΠΕΜΠΤΟ ΛΕΠΤΟ.ΑΠΟ ΤΗΝ ΜΕΛΕΤΗ ΜΑΣ ΤΟ ΦΑΡΜΑΚΟ ΑΠΕΔΕΙΧΘΗ ΑΣΦΑΛΕΣ ΓΙΑ ΤΗΝ ΜΗΤΕΡΑ ΚΑΙ ΤΟ ΝΕΟΓΝΟ. ΔΕΝ ΠΕΡΝΑ ΤΟΝ ΠΛΑΚΟΥΤΑ ΚΑΙ ΔΕΝ ΠΡΟΚΑΛΕΙ ΚΑΤΑΣΤΟΛΗ ΣΤΟ ΕΜΒΡΥΟ.
Πειραματικό υπόδειγμα του Ruff
Authors: Πολίτης Αντώνης
Published: January 2014

Η ΠΑΡΟΥΣΑ ΜΕΛΕΤΗ ΣΤΟΝ ΠΡΩΤΟ ΣΤΟΧΟ ΕΙΧΕ ΤΗΝ ΕΦΑΡΜΟΓΗ ΤHΣ ΔΟΚΙΜΑΣΙΑΣ RUFF ΣΕ ΥΓΙΕΙΣ ΜΑΡΤΥΡΕΣ.ΣΚΟΠΟΣ ΤΗΣ ΕΦΑΡΜΟΓΗΣ ΑΥΤΗΣ ΗΤΑΝ Ο ΕΛΕΓΧΟΣ ΣΤΟΝ ΕΛΛΗΝΙΚΟ ΠΛΗΘΥΣΜΟ ΤΩΝ ΥΠΟΘΕΣΕΩΝ ΤΗΣ ΠΡΩΤΟΤΥΠΗΣ ΑΜΕΡΙΚΑΝΙΚΗΣ ΜΕΛΕΤΗΣ ΤΩΝ RUFF KAI ΣΥΝ.1986.ΑΠΟ ΤΑ ΑΠΟΤΕΛΕΣΜΑΤΑ ΕΠΙΒΕΒΑΙΩΘΗΚΕ Η ΑΡΧΙΚΗ ΥΠΟΘΕΣΗ ΤΩΝ ΣΥΓΓΡΑΦΕΩΝ ΟΤΙ Η ΕΠΙΒΟΛΗ ΕΙΝΑΙ ΚΑΛΥΤΕΡΗ ΣΤΗ ΣΥΝΘΗΚΗ ΟΠΟΥ Η ΠΕΡΙΣΠΑΣΗ ΤΗΣ ΠΡΟΣΟΧΗΣ ΠΡΟΕΡΧΕΤΑΙ ΑΠΟ ΕΡΕΘΙΣΜΟ ΔΙΑΦΟΡΕΤΙΚΗΣ ΚΑΤΗΓΟΡΙΑΣ ΚΑΙ ΟΤΙ Η ΕΠΙΒΡΑΝΔΥΣΗ ΑΥΞΑΝΕΙ ΜΕ ΤΗΝ ΗΛΙΚΙΑ ΚΑΙ ΣΤΙΣ ΔΥΟ ΣΥΝΘΗΚΕΣ.ΤΕΛΟΣ Η ΤΑΧΥΤΗΤΑ ΕΧΕΙ ΣΤΑΤΙΣΤΙΚΑ ΣΗΜΑΝΤΙΚΗ ΣΥΣΧΕΤΙΣΗ ΜΕ ΤΟ ΜΟΡΦΩΤΙΚΟ ΕΠΙΠΕΔΟ.ΕΠΙΠΡΟΣΘΕΤΑ ΧΡΗΣΙΜΟΠΟΙΗΣΑΝ ΤΗ ΔΟΚΙΜΑΣΙΑ ΓΙΑ ΝΑ ΜΕΛΕΤΗΣΟΥΜΕ ΤΗΝ ΑΥΤΟΜΑΤΗ ΚΑΙ ΕΛΕΓΧΟΜΕΝΗ ΕΠΕΞΕΡΓΑΣΙΑ ΠΛΗΡΟΦΟΡΙΩΝ ΣΕ ΑΣΘΕΝΕΙΣ ΜΕ ΣΧΙΖΟΦΡΕΝΙΚΗ ΔΙΑΤΑΡΑΧΗ,ΚΑΤΑΘΛΙΠΤΙΚΗ ΔΙΑΤΑΡΑΧΗ ΚΑΙ ΜΕ ΝΟΣΟ ΤΟΥ ΑΛΤΣΧΑΙΜΕΡ. ΣΥΜΦΩΝΑ ΜΕ ΤΑ ΔΙΑΓΝΩΣΤΙΚΑ ΚΡΙΤΗΡΙΑ ΤΟΥ DSM-IV 28 ΑΣΘΕΝΕΙΣ ΜΕ ΣΧΙΖ. ΔΙΑΤΑΡΑΧΗ ΚΑΙ 21 ΑΣΘΕΝΕΙΣ ΜΕ ΜΟΝΟΠΟΛΙΚΗ ΚΑΤΑΘΛΙΨΗ ΕΞΕΤΑΣΘΗΚΑΝ ΜΕ ΤΟΝ ΣΧΕΔΙΑΣΜΟ ΔΟΚΙΜΑΣΙΑΣ-ΕΠΑΝΑΔΟΚΙΜΑΣΙΑΣ ΣΕ ΣΕΙΡΑ ΝΕΥΡOΨΥΧΟΛΟΓΙΚΩΝ ΔΟΚΙΜΑΣΙΩΝ (ΚΩΔΙΚΟΠΟΙΗΣΗ,ΜNΗΜ.ΑΡΙΘΜΩΝ,ΒΡΑΧΕΙΑΣ ΚΛΙΜΑΚΑ ΕΚΤΙΜΗΣΗΣ ΝΟΗΤΙΚΩΝ ΛΕΙΤΟΥΡΓΙΩΝ) ΚΑΙ ΜΕ ΤΗ ΔΟΚΙΜΑΣΙΑ ΤΟΥ RUFF ΠΑΡΑΛΛΗΛΑ ΕΞΕΤΑΣΘΗΚΑΝ ΣΕ ΜΙΑ ΣΕΙΡΑ ΚΛΙΝΙΚΩΝ ΚΛΙΜΑΚΩΝ (HAM-D,PANS).TA AΠΟΤΕΛΕΣΜΑΤΑ ΕΔΕΙΞΑΝ ΕΠΙΜΟΝΗ ΜΕΤΑΒΟΛΗ ΒΕΛΤΙΩΣΗΣ ΤΗΣ ΨΥΧΟΠΑΘΟΛΟΓΙAΣ ΒΑΣEI ΤΩΝ ΚΛΙΝΙΚΩΝ ΚΛΙΜΑΚΩΝ.ΣΗΜΑΝΤΙΚΗ ΜΕΤΑΒΟΛΗ ΒΡΕΘΗΚΕ ΣΤΗΝ ΤΑΧΥΤΗΤΑ ΤΗΣ ΑΥΤΟΜΑΤΗΣ ΑΝΑΓΝΩΡΙΣΗΣ ΚΑΙ ΤΗΣ ΕΛΕΓΧΟΜΕΝΗΣ ΑΝΑΖΗΤΗΣΗΣ ΣΤΟΥΣ ΑΣΘΕΝΕΙΣ ΜΕ ΣΧΙΖΟΦΡΕΝΙΚΗ ΔΙΑΤΑΡΑΧΗ,ΜΙΚΡΗ ΜΕΤΑΒΟΛΗ ΤΗΣ ΤΑΧΥΤΗΤΑΣ ΚΑΙ ΤΗΣ ΨΥΧΟΠΑΘΟΛΟΓΙΑΣ ΚΑΙ ΑΚΡΙΒΕΙΑΣ ΣΤΗΝ ΕΛΕΓΧΟΜΕΝΗ ΑΝΑΖΗΤΗΣΗ ΣΤΟΥΣ ΑΣΘΕΝΕΙΣ ΜΕ ΚΑΤΑΘΛΙΠΤΙΚΗ ΔΙΑΤΑΡΑΧΗ ΒΑΣΕΙ ΤΩΝ ΕΥΡΗΜΑΤΩΝ ΠΙΣΤΕΥΟΥΜΕ ΟΤΙ Η ΔΟΚΙΜΑΣΙΑ ΤΟΥ RUFF ΑΠΟΤΕΛΕΙ ΑΞΙΟΛΟΓΗ ΥΠΟΨΗΦΙΑ ΔΟΚΙΜΑΣΙΑ ΓΙΑ ΤΗΝ ΕΞΕΤΑΣΗ ΤΟΥ
Μεταβολές των απολιποπρωτεϊνών στις αθηροσκληρωτικές βλάβες των αρτηριών.
Authors: Παπαβασιλείου Βασίλειος
Published: January 2014

ΣΚΟΠΟΣ ΤΗΣ ΜΕΛΕΤΗΣ ΕΙΝΑΙ Ο ΠΡΟΣΔΙΟΡΙΣΜΟΣ ΤΩΝ ΕΠΙΠΕΔΩΝ ΣΥΓΚΕΝΤΡΩΣΗΣ ΤΩΝ ΑΠΟΛΙΠΟΠΡΩΤΕΙΝΩΝ APO-AI, APO-B KAI APO(Θ) ΚΑΙ ΑΛΛΩΝ ΛΙΠΙΔΑΜΙΚΩΝ ΠΑΡΑΓΟΝΤΩΝ ΣΤΟΝ ΟΡΟ ΑΣΘΕΝΩΝ ΟΠΟΥ ΥΠΑΡΧΕΙ ΔΙΑΠΙΣΤΩΜΕΝΗ ΕΚΔΗΛΩΣΗ ΤΗΣ ΑΘΗΡΩΜΑΤΙΚΗΣ ΝΟΣΟΥ ΜΕ ΠΕΡΙΦΕΡΙΚΗ ΑΓΓΕΙΟΠΑΘΕΙΑ ΚΑΤΩ ΑΚΡΩΝ, ΣΤΕΝΩΣΗ ΚΑΡΩΤΙΔΩΝ,ΣΤΕΦΑΝΙΑΙΑ ΝΟΣΟ ΚΑΙ ΑΝΕΥΡΥΣΜΑ ΚΟΙΛΙΑΚΗΣ ΑΟΡΤΗΣ.Η ΜΕΛΕΤΗ ΠΕΡΙΛΑΜΒΑΝΕΙ 251 ΑΤΟΜΑ ΚΑΙ ΤΩΝ ΔΥΟ ΦΥΛΩΝ ΠΟΥ ΤΑΞΙΝΟΜΗΘΗΚΑΝ ΣΕ 3 ΟΜΑΔΕΣ.Η ΟΜΑΔΑ Α(Ν=60) ΤΩΝ ΜΑΡΤΥΡΩΝ ΑΠΟΤΕΛΕΙΤΟ ΑΠΟ ΔΥΟ ΥΠΟΟΜΑΔΕΣ: ΑΙ(ΝΕΟΙ ΜΑΡΤΥΡΕΣ) ΚΑΙ ΑΙΙ(ΗΛΙΚΙΩΜΕΝΟΙ ΜΑΡΤΥΡΕΣ).Η ΟΜΑΔΑ Β(Ν=40) ΑΠΟΤΕΛΕΙΤΟ ΑΠΟ ΣΤΕΦΑΝΙΑΙΟΥΣ ΑΣΘΕΝΕΙΣ ΣΕ ΔΥΟ ΥΠΟΟΜΑΔΕΣ, ΤΗ ΒΙ ΜΕ ΑΣΤΑΘΗ ΣΤΗΘΑΓΧΗ ΚΑΙ ΒΙΙ ΜΕ ΟΞΥ ΕΜΦΡΑΓΜΑ ΜΥΟΚΑΡΔΙΟΥ.Η ΟΜΑΔΑ Γ(Ν=151) ΠΕΡΙΕΛΑΜΒΑΝΕ 3 ΥΠΟΟΜΑΔΕΣ, ΓΙ(Ν=35) ΑΣΘΕΝΕΙΣ ΜΕ ΠΕΡΙΦΕΡΙΚΗ ΑΓΓΕΙΟΠΑΘΕΙΑ ΚΑΤΩ ΑΚΡΩΝ,ΓΙΙ(Ν=84)ΜΕ ΣΤΕΝΩΣΗ ΚΑΡΩΤΙΔΑΣ ΚΑΙ ΓΙΙΙ(Ν=32) ΜΕ ΑΝΕΥΡΥΣΜΑ ΚΟΙΛΙΑΚΗΣ ΑΟΡΤΗΣ.ΟΙ ΣΤΑΤΙΣΤΙΚΕΣ ΔΟΚΙΜΑΣΙΕΣ ΠΟΥ ΧΡΗΣΙΜΟΠΟΙΗΘΗΚΑΝ ΗΤΑΝ:Η ΔΟΚΙΜΑΣΙΑ KOLMOGOROV-SMIRNOV, Η ΑΝΑΛΥΣΗ ΜΕΤΑΒΛΗΤΟΤΗΤΑΣ ΚΑΤΑ ΜΙΑ ΔΙΕΥΘΥΝΣΗ ΚΑΙ Η ΔΟΚΙΜΑΣΙΑ SCHEFF.ΚΑΝΕΝΑΣ ΑΠΟ ΤΟΥΣ ΓΝΩΣΤΟΥΣ ΛΙΠΙΔΑΜΙΚΟΥΣ ΠΑΡΑΓΟΝΤΕΣ ΔΕΝ ΒΡΕΘΗΚΕ ΝΑ ΑΠΟΤΕΛΕΙ ΚΑΘΟΡΙΣΤΙΚΟ ΠΑΘΟΓΝΩΜΙΚΟ ΕΥΡΗΜΑ Σ'ΟΛΕΣ ΤΙΣ ΥΠΟΟΜΑΔΕΣ ΤΩΝ ΑΓΓΕΙΟΠΑΘΩΝ.Η ΑPO(Θ) ΗΤΑΝ ΑΥΞΗΜΕΝΗ ΜΟΝΟ ΣΤΗΝ ΥΠΟΟΜΑΔΑ ΑΣΘΕΝΩΝ ΜΕ ΣΤΕΝΩΣΗ ΚΑΡΩΤΙΔΑΣ.Η ΑPO-B ΒΡΕΘΗΚΕ ΑΥΞΗΜΕΝΗ Σ'ΟΛΟΥΣ ΤΟΥΣ ΑΓΓΕΙΟΠΑΘΕΙΣ. Η ΑPOB ΣΥΓΚΡΙΤΙΚΑ ΜΕ ΤΟΥΣ ΚΟΙΝΟΥΣ ΛΙΠΙΔΑΙΜΙΚΟΥΣ ΠΑΡΑΓΟΝΤΕΣ ΜΠΟΡΕΙ ΝΑ ΘΕΩΡΗΘΕΙ ΣΑΝ ΚΑΘΟΡΙΣΤΙΚΟΣ ΔΕΙΚΤΗΣ ΚΙΝΔΥΝΟΥ ΕΜΦΑΝΙΣΗΣ ΚΑΙ ΕΚΔΗΛΩΣΗΣ ΑΘΗΡΟΣΚΛΗΡΩΤΙΚΗΣ ΝΟΣΟΥ.ΔΕΝ ΚΑΘΟΡΙΖΕΙ ΟΜΩΣ ΤΗ ΒΑΡΥΤΗΤΑ 'Η ΤΗΝ ΤΟΠΟΓΡΑΦΙΑ ΤΗΣ ΕΝΤΟΠΙΣΗΣ ΤΩΝ ΑΘΗΡΩΜΑΤΙΚΩΝ ΑΛΛΟΙΩΣΕΩΝ.
ΠΡΟΣΔΙΟΡΙΣΜΟΣ ΤΗΣ Α-ΑΜΥΛΑΣΗΣ ΣΤΗΝ ΠΑΡΩΤΙΔΑ ΛΕΥΚΩΝ ΕΠΙΜΥΩΝ ΜΕ ΠΕΙΡΑΜΑΤΙΚΗ ΟΞΕΙΑ ΠΑΓΚΡΕΑΤΙΤΙΔΑ
Authors: Μπελάζη Μαρία
Published: January 2014

ΜΕΛΕΤΗ ΤΟΥ ΠΕΠΤΙΚΟΥ ΕΝΖΥΜΟΥ Α-ΑΜΥΛΑΣΗ ΠΟΥ ΕΚΚΡΙΝΕΤΑΙ ΑΠΟ ΤΟΝ ΠΑΡΩΤΙΔΙΚΟ ΑΔΕΝΑ ΛΕΥΚΩΝ ΕΠΙΜΥΩΝ ΚΑΙ ΤΩΝ ΑΥΞΟΜΕΙΩΣΕΩΝ ΠΟΥ ΑΥΤΟ ΥΦΙΣΤΑΤΑΙ ΣΕ ΟΞΕΙΑ ΦΛΕΓΜΟΝΗ ΤΟΥ ΠΑΓΚΡΕΑΤΟΣ (ΟΞΕΙΑ ΠΑΓΚΡΕΑΤΙΤΙΣ). ΤΟΝΙΖΟΝΤΑΙ Ο ΣΚΟΠΟΣ ΚΑΙ ΤΑ ΕΥΡΗΜΑΤΑ ΑΝΑΛΟΓΩΝ ΠΕΙΡΑΜΑΤΙΚΩΝ ΕΡΓΑΣΙΩΝ, ΚΑΘΩΣ ΚΑΙ ΟΙ ΣΧΕΣΕΙΣ ΑΛΛΗΛΕΞΑΡΤΗΣΗΣ ΤΩΝ ΔΥΟ ΑΔΕΝΩΝ.
ΤΟ ΕΛΛΗΝΙΚΟ ΚΟΙΝΟΒΟΥΛΙΟ ΚΑΙ Η ΠΟΛΙΤΙΚΗ ΔΡΑΣΗ ΣΕ ΘΕΜΑΤΑ ΚΟΙΝΩΝΙΚΗΣ ΠΡΟΣΤΑΣΙΑΣ ΤΗΣ ΣΤΕΓΗΣ (1922-1967). (ΚΟΙΝΩΝΙΚΑ ΠΡΟΒΛΗΜΑΤΑ ΚΑΙ ΠΟΛΙΤΙΚΗ ΘΕΣΜΟΙ)
Authors: Κόντος Λεονάρδος
Published: January 2014

ΤΟ ΠΡΟΒΛΗΜΑ ΤΗΣ ΚΑΤΟΙΚΙΑΣ ΕΙΝΑΙ ΠΑΝΤΑ ΣΤΟ ΕΠΙΚΕΝΤΡΟ ΚΑΘΕ ΑΝΑΖΗΤΗΣΗΣ ΚΑΙ ΕΙΝΑΙ ΠΡΟΒΛΗΜΑ ΠΟΛΥΔΙΑΣΤΑΤΟ ΕΚΦΡΑΖΟΝΤΑΣ ΤΗΝ ΕΝΟΤΗΤΑ ΤΩΝ ΦΑΙΝΟΜΕΝΩΝ ΤΗΣ ΑΝΘΡΩΠΙΝΗΣ ΖΩΗΣ. ΑΠΟ ΤΗ ΠΟΛΥΔΙΑΣΤΑΤΗ ΚΑΙ ΑΝΕΡΕΥΝΗΤΗ ΑΥΤΗ ΠΡΑΓΜΑΤΙΚΟΤΗΤΑ ΑΠΟΧΩΡΙΖΕΤΑΙ ΤΟ ΕΠΙΠΕΔΟ ΤΩΝ ΝΟΜΟΘΕΤΙΚΩΝ ΜΕΤΡΩΝ ΚΑΙ ΕΠΕΜΒΑΣΕΩΝ ΤΟΥ ΕΛΛΗΝΙΚΟΥ ΚΟΙΝΟΒΟΥΛΙΟΥ ΚΑΙ ΤΗΣ ΠΟΛΙΤΙΚΗΣ ΔΡΑΣΗΣ ΠΑΝΩ ΣΕ ΘΕΜΑΤΑ ΣΤΕΓΑΣΤΙΚΗΣ ΑΡΩΓΗΣ ΚΑΙ ΠΡΟΣΤΑΣΙΑΣ ΤΗΣ ΣΤΕΓΗΣ ΣΕ ΚΟΙΝΩΝΙΚΟΠΟΙΗΜΕΝΟΥΣ ΕΝΤΟΠΙΣΜΟΥΣ Π.Χ. (ΠΡΟΣΦΥΓΕΣ, ΠΟΛΕΜΟΠΑΘΕΙΣ, ΣΕΙΣΜΟΠΑΘΕΙΣ, ΠΑΡΑΠΗΓΜΑΤΟΥΧΟΙ, ΠΡΟΥΠΟΛΟΓΙΣΜΟΙ ΚΛΠ.), ΤΑ ΟΠΟΙΑ ΚΑΙ ΑΝΑΛΥΟΝΤΑΙ. ΣΥΜΦΩΝΑ ΔΕ ΜΕ ΤΗ ΘΕΜΑΤΙΚΗ ΚΑΤΑΤΑΞΗ ΠΟΥ ΕΠΙΧΕΙΡΕΙΤΑΙ ΣΕ ΙΣΤΟΡΙΚΟΠΟΛΙΤΙΚΗ ΜΟΡΦΗ, Ο ΠΡΟΣΑΝΑΤΟΛΙΣΜΟΣ ΤΗΣ ΑΝΑΛΥΣΗΣ ΚΑΙ Η ΕΠΙΣΤΗΜΟΝΙΚΟΕΡΕΥΝΗΤΙΚΗ ΜΟΡΦΟΔΙΑΤΑΞΗ ΤΗΣ ΕΔΡΑΖΟΝΤΑΙ ΣΤΟ ΓΝΩΣΤΙΚΟ ΕΝΔΙΑΦΕΡΟΝ ΤΗΣ ΠΟΛΙΤΙΚΗΣ ΕΠΙΣΤΗΜΗΣ ΚΑΙ ΤΟΥ ΔΙΟΙΚΗΤΙΚΟΥ ΔΙΚΑΙΟΥ ΩΣ ΚΑΙ ΤΗΣ ΚΟΙΝΩΝΙΚΗΣ ΠΟΛΙΤΙΚΗΣ.
Ανοχή σφαλμάτων μέσω λογισμικού σε συστήματα παράλληλης επεξεργασίας
Authors: Βερεντζιώτης Ευάγγελος
Published: January 2014

Η απαίτηση για πιο αξιόπιστα συστήματα ενσωματωμένων υπερυπολογιστών συνήθως αντιμετωπίζεται είτε λαμβάνοντας μέτρα ανοχής σφαλμάτων σε επίπεδο λειτουργικού συστήματος (με μέτρια αποτελέσματα γιατί εφαρμόζονται πολύ γενικοί μηχανισμοί) είτε με ενσωμάτωση της ανοχής σφαλμάτων (ΑΣ) σε επίπεδο εφαρμογής (με υψηλό κόστος και μη επαναχρησιμοποιήσιμες λύσεις). Στην παρούσα διατριβή εξετάζεται μια μέση οδός: η ανάπτυξη ενός προσαρμόσιμου κλιμακούμενου, μεταφέρσιμου, συντηρήσιμου και αποτελεσματικού ως προς το κόστος περιβάλλοντος λογισμικού για την υποστήριξη της ανοχής σφαλμάτων, το οποίο τοποθeτείται ανάμεσα στην εφαρμογή και στο λειτουργικό σύστημα ως (middleware). Με αυτόν τον τρόπο ο σχεδιαστής του συστήματος είναι ελεύθερος να διαλέξει το επίπεδο της ανοχής σφαλμάτων που επιθυμεί και να προσαρμόσει τους μηχανισμούς ανοχής σφαλμάτων στην εφαρμογή του. Για λόγους συντηρησιμότητας και επεκτασιμότητας το περιβάλλον ΑΣ υιοθετεί μια στρωματοποιημένη προσέγγιση. ενώ για λόγους μεταφερσιμότητας έχει κατασκευαστεί ως ένας πυρήνας με καλά σχεδιασμένα interface και κάποια στρώματα προσαρμογής. Η τεχνική αυτή της δομοστοιχείωσηςχρησιμοποιήθηκε επίσης και μέσα στον ίδιο τον πυρήνα και έτσι το περιβάλλον ΑΣ αποτελείται από μια ποικιλία επαναχρησιμοποιούμενων δομοστοιχείων (modules) ανοχής σφαλμάτων τα οποία δρούν σε διαφορετικά επίπεδα και μέσω των οποίων τα χαρακτηριστικά της εξαρτησιμότητας του συστήματος μπορούν να βελτιωθούν. Καθώς το περιβάλλον αυτό έχει μεταφερθεί σε ετερογενή συστήματα, αποκρύπτονται πλήρως απο τον χρηήστη - προγραμματιστή τα χαρακτηριστικά που έχουν σχέση με το υλικό της πλατφόρμας εφαρμογής και έτσι είναι εγγυημένη η μεταφερσιμότητα της εφαρμογής σε τυποποιημένες πλατφόρμες και kernel.
Ανάπτυξη και έλεγχος λογισμικού σηματοδοσίας σε συστήματα μεταγωγέων για δίκτυα ευρείας ζώνης
Authors: Παπαδουκάκης Νικόλαος
Published: January 2014

Στη διδακτορική διατριβή περιγράφονται τεχνικές επίλυσης του προβλήματος της ανάπτυξης συστημάτων μεταγωγέων ΑΤΜ δικτύων. Η μελέτη των συστημάτων βασίζεται σε προδιαγραφές διεθνών οργανισμών τυποποίησης και παρουσιάζονται τεχνικές λύσεις στη σχεδίαση, υλοποίηση και εφαρμογή συστημάτων μεταγωγής ευρείας ζώνης. Κατά την ανάλυση της διατριβής, προσεγγίζονται τεχνικές επίλυσης του προβλήματος της ανάπτυξης κατανεμημένου λογισμικού σηματοδοσίας σε συστήματα μεταγωγέων ΑΤΜ δικτυών. Η αποδοτική σχεδιάση και ανάπτυξη της σηματοδοσίας συνεισφέρει στη βελτιστοποίηση του ισοζυγίου επεξεργασίας - χρονικής απόκρισης, στη διαχείριση λαθών, στην επεκτασιμότητα και προσαρμογή του ΑΤΜ μεταγωγέα σε νέες απαιτήσεις. Η διατριβή χωρίζεται σε 8 συνολικά κεφάλαια. Στο πρώτο κεφάλαιο αρχικά γίνεται μιά εισαγωγή στα δίκτυα ευρείας ζώνης με ασύγχρονη πολύπλεξη (ΑΤΜ). Παρουσιάζονται οι βασικές πληροφορίες για τα ΑΤΜ δίκτυα, την μορφή των δεδομένων και των ΑΤΜ συνδέσεων. Στο δεύτερο κεφάλαιο παρουσιάζεται το B - ISDN σχεσιακό μοντέλο αναφοράς Δικτύων Ευρείας Ζώνης, με ιδιαίτερη έμφαση στο Επίπεδο Ελέγχου (Control Plane). Διακρίνεται επαρκώς η κρισιμότητα του ρόλου της διαδικασίας της σηματοδοσίας σε συστήματα ΑΤΜ μεταγωγέων. Στο τρίτο κεφάλαιο περιγράφεται η λειτουργικότητα ενός ΑΤΜ Μεταγωγεά που αναπτύχθηκε στα πλαίσια ερευνητικού προγράμματος. Μετά από σύντομη περιγραφή του υλικού και καθορισμού της θέσης του συστήματος σε μια γενικότερη τοπολογία Δικτύων Ευρείας Ζώνης ΑΤΜ, ιδιαίτερο βάρος δίδεται στα πρωτόκολλα σηματοδοσίας που πρέπει να υποστηρίζονται. Στο τέταρτο κεφάλαιο γίνεται μιά σύντομη αναφορά σε τεχνικές υλοποίησης πρωτοκόλλων, σύμφωνα με κατάλληλη γλώσσα προδιαγραφής (SDL). Στο πέμπτο κεφάλιο περιγράφονται οι οντότητες λογισμικού σηματοδοσίας του συστήματος ΑΤΜ Μεταγωγέα. Μετά από σύντομη αναφορά στην αρχιτεκτονική του κάθε πρωτοκόλλου, τεκμηριώνεται η επιλεγόμενη προσέγγιση κατανεμημένου λογισμικού σηματοδοσίας. Τέλος μέσω κατάλληλων παραδειγμάτων παρουσιάζονται οι διαδικασίες που ακουλουθούνται στο σύστημα του Μεταγωγέα κατ
Οργάνωση και διαχείριση αποθηκευτικού χώρου σε δίκτυα πακέτων
Authors: Πραματάρης Κωνσταντίνος
Published: January 2014

Η παρούσα εργασία διερευνά το θέμα της αποθήκευσης στα δίκτυα πακέτων. Μελετώνται οι δύο κυρίαρχες δικτυακές τεχνολογίες πακέτων, ATM και IP, καθώς και το πλαίσιο παροχής ποιότητας υπηρεσίας σε αυτές. Αναλύονται οι ενσωματωμένοι μηχανισμοί που παρέχει το ATM για παροχή ποιότητας υπηρεσίας και οι μηχανισμοί που έχουν προταθεί / ιοθετηθεί προκειμένου να υποστηριχτεί αυτή στα IP δίκτυα. Βασιζόμενοι στη φύση των εν'λόγω δικτύων και στην απαίτηση για δυνατότητα παροχής ποιότητας υπηρεσίας, οριοθετείται το πρόβλημα της οργάνωσης και διαχείρισης του αποθηκευμένου χώρου στους διάφορους δικτυακούς κόμβους. Στη συνέχεια, λόγω των ομοιοτήτων που παρουσιάζουν οι δυό τεχνολογίες σχετικά με τις απαιτήσεις αποθήκευσής, ενοποιείται το πρόβλημα και εξάγεται η απαιτούμενη λειτουργικότητα που οφείλουν να υποστηρίζουν οι αποθηκευτικές δομές στα διάφορα κομβικά σημεία. Προτείνονται αλγόριθμοι και αρχιτεκτονικές δομές ικανές να υποστηρίξουν τις συγκεκριμένες απαιτήσεις. Μελετώνται και συγκρίνονται αλγόριθμοι οι οποίοι έχουν προταθεί στην διεθνή βιβλιογραφία καθώς και τροποποιήσεις αυτών οι οποίες έχουν μικρότερο κόστος υλοποίησης. Παρουσιάζονται βέλτιστες υλοποιήσεις των διαφόρων αλγορίθμων, χρησιμοποιώντας σημερινές τεχνολογίες υλικού και εμπορικών ολοκληρωμένων μνήμης. Τέλος παρουσιάζονται ενδεικτικά ολοκληρωμένα συστήματα αποθήκευσης καρτών- γραμμής διακοπτών, τα οποίαενσωματώνουν τους παραπάνω αλγόριθμους.
Εξελικτικοί ασαφείς εννοιολογικοί γράφοι
Authors: Κουλουριώτης Δημήτριος
Published: January 2014

Η διατριβή αυτή ασχολείται με τη διερεύνηση, την ανάπτυξη και την εφαρμογή μεθοδολογιών υπολογιστικής και τεχνητής νοημοσύνης για την μοντελοποίηση, προσομοίωση, έλεγχο και πρόβλεψη της συμπεριφοράς πολύπλοκων, μη-γραμμικών , δυναμικών συστημάτων. Καταρχήν βελτιώνεται η λειτουργία των ασαφών εννοιολογικών γραφών (FCM) με την εισαγωγή ενός νεωτερικού κυρτού σχήματος συμπερασμού για περιπτώσεις πολλαπλών ταυτοχρόνων εξωτερικών διεγέρσεων ενώ χρησιμοποιούνται οι εξελικτικές στρατηγικές για την ανάπτυξη καινοφανούς προσαρμοστικής-μαθησιακής ιδιότητας και λειτουργίας τους μέσω διαδικασίας εκπαίδευσης βάσει παραδειγμάτων, η οποία υποδυκνύει την αυτόματη, δυναμική και εν τω συνόλω σχεδίαση των FCM. Ως εφαρμογή αναπτύσσεται ένα μοντέλο της χρηματιστηριακής αγοράς, ως χαρακτηριστικό μι-γραμμικό δυναμικό σύστημα, με 34 ποσοτικούς δείκτες και ποιοτικούς παράγοντες και 54 σχλεσεις αιτίου-αιτιατού οι οποίες συνθέτουν 5 υποσυστήματα τα οποία συναποτελούν το μοντέλο. Τα αποτελέσματα συγκαταλέγονται στις καλύτερες αποδόσεις της διεθνούς βιβλιογραφίας, και προδιαγράφουν την περαιτέρω επιτυχή εφαρμογή της προκείμενης μεθοδολογίας.
Contextualization
Authors: Θεοδωράκης Μάνος
Published: January 2014

Γενικά οι χρήστες πολύ μεγάλων βάσεων πληροφοριών ποτέ δεν χρησιμοποιούν ολόκληρη την πληροφορία που είναι αποθηκευμένη στη βάση, αλλά συνήθως χρησιμοποιούν ένα μικρό μέρος αυτής ανάλογα με τα ενδιαφέροντα τους. Επομένως είναι βασικό οι βάσεις δεδομένων να δίνουν τη δυνατότητα στους χρήστες ή τους σχεδιαστές της βάσης να απομονώνουν και να διαχειρίζονται κομμάτια της βάσης σύμφωνα με τις ανάγκες του καθενός. Για παράδειγμα να ονοματοθετούν δίνοντας οικεία προς αυτούς ονόματα, να ομαδοποιούν αντικείμενα σύμφωνα με τη δική τους αντίληψη των πραγμάτων, κτλ. Δηλαδή, είναι σημαντικό οι βάσεις δεδομένων να παρέχουν ένα μηχανισμό αφαίρεσης που να ανταποκρίνεται στη διαισθητική έννοια του περιβάλλοντος εργασίας (ΠΕ) (context). Σκοπός αυτής της διατριβής είναι να εισάγει την έννοια του ΠΕ στη μοντελοποίηση της πληροφορίας παρέχοντας ένα μηχανισμό αφαίρεσης, και να θεμελιώνει μια τυπική (μαθηματική) έννοια του ΠΕ παρέχοντας παράλληλα δυνατότητα διαχείρησης και ερώτησης των ΠΕ.
Διαμόρφωση και εφαρμογή της κρατικής εκπαιδευτικής πολιτικής
Authors: Γεωργιάδης Νικόλαος
Published: January 2014

Στόχος της διατριβής είναι η ανάλυση και κριτική της κρατικής εκπαιδευτικής πολιτικής για το Ενιαίο Πολυκλαδικό Λύκειο (ΕΠΛ) κατά την περίοδο 1984 - 1995 και η σύγκριση των αποτελεσμάτων από την εφαρμογή της με τους εκφρασμένους στόχους της. Στην έρευνα αναλύονται η σχετική νομοθεσία και έγγραφα του ΥΠΕΠΘ, ημιδομημένες συνεντεύξεις με διευθυντές/τριες 5 σχολικών μονάδων και σχετικά στατιστικά στοιχεία. Το βασικό συμπέρασμα που προκύπτει είναι ότι η εκπαιδευτική πολιτική στην περίπτωση του ΕΠΛ χαρακτηρίζεται από σημαντικές αποφάσεις που αποδίδονται κυρίως σε γενικότερες κοινωνικοπολιτικές μεταβολές και στις μορφές που εσωτερικεύονται αυτές οι αλλαγές στους κρατικούς μηχανισμούς. Η εισαγωγή του θεσμού του ΕΠΛ στο ελληνικό εκπαιδευτικό σύστημα δε συνοδεύτηκε από ουσιαστικές αλλαγές, που ήταν απαραίτητες στην κατεύθυνση της ενιαιοποίησης της λυκειακής εκπαίδευσης, και το ΕΠΛ δε μπόρεσε τελικά να επιτύχει τους εκφρασμένους στόχους της σχετικής πολιτικής.
Διαχείριση γεωργικών αποβλήτων
Authors: Μάρη Ιωάννα
Published: January 2014

Στόχος της παρούσας διατριβής ήταν να ανπτυχθεί μια μεθοδολογία μελέτης της πορείας κομποστοποίησης καθώς και ένας δείκτης που θα ταυτοποιεί το βαθμό σταθεροποίησης ενός προϊόντος κομποστοποίησης. Ως μέθοδος χρησιμοποιήθηκε η θερμοβαθμική αναπνευσιμετρία. Μελετήθηκε βάσει των μεθόδων αυτής η αλληλοδιαδοχή μεσόφιλων - θερμόφιλων πληθυσμών που αναπτυσσόταν σε εκχυλισμένο ελαιοπυρήνα κατά τη διάρκεια της κομποστοποίησής του. Αποδείχθηκε ότι σε ένα ανεπεξέργαστο υλικό αναπτύσσονται και επικρατούν μεσόφιλοι πληθυσμοί οι οποίοι και παρουσιάζουν έντονη αναπνευστική δραστηριότητα. Με την πορεία κομποστοποίησης οι μεσόφιλοι πληθυσμοί αδρανοποιούνται λόγω των αυξημένων θερμοκρασιών του υλικού, ενώ οι θερμόφιλοι πληθυσμοί αναπτύσσονται και επικρατούν σ' αυτό. Παράλληλα η αναπνευστική δραστηριότητα μειώνεται λόγω εξάντλησης του υποστρώματος. Οι παράμετροι αυτές αναλύθηκαν και ένας δείκτης "ο Δείκτης Ολικής Αναπνοής" αναπτύχθηκε ωστε να περιγράφει σαφώςτην κατάσταση ενός υλικού.
The role of play in the preparation of children with emotional and behaviour difficulties before the assessment procedures in a greek child developmental centre
Authors: Νικολοπούλου Αναστασία
Published: January 2014

Στην παρούσα διατριβή ερευνάται ο τρόπος με τον οποίο το παιχνίδι μπορεί να προετοιμάσει και να ενημερώσει τα παιδιά που παρουσιάζουν συναισθηματικές δυσκολίες προτού εισέλθουν στο χώρο διάγνωσης. Η έρευνα διεξήχθη σε κέντρο Διάγνωσης Παιδιών με δυσκολίες μέσα από παρατήρηση παιδιών (αγοριών και κοριτσιών). Τα αποτελέσματα και τα γενικά συμπεράσματα παρατίθενται.
Σύνθεση και χαρακτηρισμός του οξειδίου του τιτανίου
Authors: Τσέβης Αθανάσιος
Published: January 2014

Η τιτάνια είναι ένας απο τους πιο σημαντικούς καταλύτες ο οποίος χρησιμοποιείται στον έλεγχο της ατμοσφαιρικής ρύπανσης. Έχει προταθεί επίσης σαν το καλύτερο υπόστρωμαγια ενεργό φάση V_2O_5. Το παραπάνω αποτελεί την ενεργό φάση του καταλύτη που χρησιμοποιείται στην εκλεκτική αναγωγή των οξειδίων του αζώτου τα οποία εκπέπονται απο σταθερές πηγές. Πραγματικά, η διαδικασία Εκλεκτικής Καταλυτικής Αναγωγής του NOx με αμμωνία και με παρουσία περισσείας, οξυγόνου, είναι η καλύτερη μέθοδος που διαθέτουμε σήμερα για απομάκρυνση των NOx απο μεγάλες στατικές πηγές, όπως μεγάλα εργοστάσια. Τα πεδία έρευνας ήταν: Ανάπτυξη έων μεθόδων παρασκευής του οξειδίου του Τιτανίου απο οργανικές ή ανόργανες πρώτες ύλες σε διαλύματα. Ποσοτικοποίηση των προηγούμενων μεθόδων με σκοπό τη διερεύνηση της Κινητικής Καταβύθισης, θεωρώντας τη σημασία του κινητικού σχηματισμού, στα φυσιοχημικά και ηλεκτροχημικά χαρακτηρηριστικάτων καταβυθιζόμενων στερεών. Η ενίσχυση των στερεών με την εισαγωγή ξένων ιόντων διαφορετικού σθένους, στο πλέγμα του ανατάσηκαι ο συσχετισμός τους με την μέθοδο παρασκευής. Φυσικοχημικός και μορφολογικός χαρακτηρισμός των παραγόντων στερεών, ενισχυμένων ή μή. Αξιολόγηση των παρασκευασμάτων μελετώντας την καταλληλότητα τους στην φωτοκαταλυτική αποικοδόμηση έγχρωμων οργανικών ρύπων.
Προσδιορισμός της συνολικής αξίας μιας επιχείρησης
Authors: Σταυρόπουλος Αντώνιος
Published: January 2014

Αντικείμενο της παρούσας διατριβής αποτελεί η θεωρητική και πρακτική ανάπτυξη του προσδιορισμού της συνολικής αξίας μιας επιχείρησης. Η αποτίμηση μιας επιχείρησης δηλ. ο προσδιορισμός της αξίας της είναι απαραίτητη, προκειμένου να γίνει η εξαγορά μιας επιχ/σης ή η συγχώνευση της με μια άλλη. Επίσης η αποτίμηση μπορεί να γίνει και με στόχο την ενημέρωση των εταίρων της επιχ/σης ή λόγω της αποχώρησης παλιού και της εισόδου νέου εταίρου. Πολυάριθμες τεχνικές είναι διαθέσιμες για να εκτιμήσουν την αξία της επιχ/σης απο τις οποίες ένας εκτιμητής καθορίζει τη μεθοδολογία που ταιριάζει καλύτερα στις συνθήκες της συγκεκριμένης επιχ/σης. Το οικονομικό παρελθόν μιας επιχ/σης μπορεί να αποτελέσει βάση για την εκτίμηση της μελλοντικής της πορείας. Θα πρέπει να γίνει εφαρμογή όσο το δυνατόν περισσότερων μεθόδων χρησιμοποιώντας οργανικά αποτελέσματα όχι μόνο του παρελθόντος αλλά και πιθανολογούμενα οργανικά μελλοντικά αποτελέσματα. Η περιορισμένη βιβλιογραφία, οι συνεχώς μεταβαλλόμενες συνθήκες, η αναγκαιότητα λόγω των εξαγορών και συγχωνεύσεων με οδήγησαν στην επιλογή του θέματος αυτού με σκοπό: α) την ανασκόπηση της υπάρχουσας βιβλιογραφίας β) την εύρεση και την χρησιμοποίηση των κατάλληλων μεθόδων γ) τη δημιουργία λογισμικού.
Αρχαία μνημεία υπό σεισμική δράση
Authors: Παπαντωνόπουλος Κωνσταντίνος
Published: January 2014

Η έρευνα είναι μια ολοκληρωμένη πειραματική και αριθμητική προσέγγιση με σκοπό την κατανόηση της σεισμικής απόκρισης των αρχαίων μνημείων. Τα πειράματα εκτελέστηκαν στη σεισμική τράπεζα του ΕΜΠ σε ένα ακριβές (σε κλίμακα 1:3) ομοίωμα ενός κίονος του Παρθενώνος. Η έρευνα εστιάζεται στην επαλήθευση των πειραματικών αποτελεσμάτων με τη χρήση της μεθόδου των διακριτών στοιχείων. Τα επιτεύγματα της έρευνας είναι δύο α) η συγκρότηση μιας συνεκτικής μεθοδολογίας για την προσομοίωση της σεισμικής απόκρισης των μεγαλιθικών μνημείων β) η αξιοποίηση των φιλολογικών πηγών, που αναφέρονται στην απόκριση πραγματικών κατασκευών σε σεισμικές κινήσεις.
Μελέτη της αποδόμησης υπολειμμάτων γεωργικών φαρμάκων σε φρούτα και λαχανικά κατά την συντήρηση σε διαφορετικές συνθήκες
Authors: Παππάς Χρήστος
Published: January 2014

Στόχος της διατριβής ήταν η μελέτη της αποδόμησης σημαντικών για την Γεωργία φυτοφαρμάκων σε φρούτα και λαχανικά σε μη μελετημένες μέχρισήμερα συνθήκες συντήρησης. Πραγματοποιήθηκαν μελέτες με τα φυροφάρμακα: parathion, dimethoate, azinphos methyl, parathion methyl, και chlorpyrifow methyl σε μήλα (Golden, Granny Smith, Starking), σε λεμόνια (Μαγλήνο), σε μανταρίνια (Avana), σε τομάτες, σε χυμό φρούτων (λεμονιού και μήλων), χυμό τομάτας και σε τομάτα τουρσί. Μελετήθηκε η αποδόμηση των υπολλειμάτων των προαναφερθέντων φυτοφαρμάκων στις παραπάνω καλλιέργειες (επί των δένδρων και των φυτών) όπως επι΄σης και κατά την συντήρηση των καρπών σε διαφορετικές συνθήκες (κοινά ψυγεία, ψυγεία με ελεγχόμενες ατμόσφαιρες και συντήρηση σε θερμοκρασία περιβάλλοντος). Επίσης μελετήθηκε η αποδόμηση των φυτοφαρμάκων μετά από μεταποίηση των φρούτων, όπως χυμοποίηση και παρασκευή τουρσιού και στη συνέχεια συντήρηση των προϊόντων σε ψυγείο (χυμός τομάτας) και σε συνθήκες περιβάλλοντος (τουρσί τομάτας). Οι αναλύσεις των δειγμάτων πραγματοποιήθηκαν μετά από μελέτες και τροποποιήσεις σε γνωστές μεθόδους αέριας χρωματογραφίας. Από τις εργασίες που έγιναν διατυπώθηκαν για πρώτη φορά οι εξισώσεις και οι ρυθμοί αποδόμησης των μελετηθέντων φυτοφαρμάκων σε διάφορες μη μελετημένες μέχρι τώρα συνθήκες πειραματισμού όπως στα δένδρα, σε ψυγεία κοινά και με ελεγχόμενες ατμόσφαιρες και στο περιβάλλον.
Σημειωτική ανάλυση ξενόγλωσσου μαθησιακού υλικού
Authors: Χριστοδούλου Αναστασία
Published: January 2014

[…] Η παρούσα διατριβή, με τίτλο «Σημειωτική ανάλυση ξενόγλωσσου μαθησιακού υλικού: η παρουσίαση πολιτισμικών χαρακτηριστικών σε εγχειρίδια ιταλικής», έχει ως σκοπό τη διερεύνηση του πολιτισμικού φορτίου, το οποίο μεταφέρουν τα εγχειρίδια της ξένης γλώσσας. Η εργασία αυτή κινήθηκε σε δύο επιστημονικά πεδία: Σημειωτική και Διδακτική των Γλωσσών. Σημείο σύνδεσης ανάμεσα στα δύο αυτά επιστημονικά πεδία ήταν το εγχειρίδιο της ξένης γλώσσας. Η διατριβή διαρθρώνεται σε τρία μέρη. Στο πρώτο μέρος, με τίτλο 'η θεωρία', παρουσιάζεται το θεωρητικό υπόβαθρο της έρευνας. Αποτελείται από τέσσερα κεφάλαια. Στο πρώτο κεφάλαιο δίνεται η άποψη των σημειολόγων σχετικά με το γλωσσικό και το εικονικό σύστημα και παρουσιάζεται η σχέση των δύο συστημάτων. Στο δεύτερο κεφάλαιο παρουσιάζονται η ανάγκη ανάλυσης εγχειριδίων υπό το πρίσμα του πολιτισμού, ο ρόλος του εγχειριδίου καθώς και η υπάρχουσα κατάσταση στην έρευνα των εγχειριδίων στην Ελλάδα και αλλού. Στο τρίτο κεφάλαιο παρουσιάζονται η έννοια της διαπολιτισμικότητας και η σχέση της με τα εγχειρίδια καθώς και ο ορισμός του πολιτισμού, οι θεωρίες πολιτισμού και οι μεθοδολογίες ανάλυσης του πολιτισμού. Στο τέταρτο κεφάλαιο παρουσιάζονται η σχέση σημειωτικής, διδακτικής των γλωσσών και εγχειριδίου ξένης γλώσσας. Το δεύτερο μέρος, με τίτλο 'η έρευνα', αποτελείται από τρία κεφάλαια, το σχεδιασμό, τη μεθοδολογία και την υλοποίηση της έρευνας. Το κεφάλαιο του σχεδιασμού περιλαμβάνει τους στόχους, την υπόθεση της έρευνας καθώς και τα κριτήρια επιλογής του corpus ανάλυσης. Στο κεφάλαιο της μεθοδολογίας παρουσιάζονται οι υπάρχουσες μεθοδολογίες στην ανάλυση κειμένων και εγχειριδίων και προτείνεται ένα μεθοδολογικό εργαλείο για την ανάλυση και μέτρηση του πολιτισμού στα εγχειρίδια ξένης γλώσσας. Στο ίδιο κεφάλαιο παρουσιάζεται αναλυτικά το ερώτημα της ‘ιταλικότητας’ και δίνεται η σχηματική παρουσίαση του μεθοδολογικού εργαλείου ανάλυσης και μέτρησης του πολιτισμού (flow chart). Στο κεφάλαιο της εφαρμογής παρουσιάζονται η επιλογή του corpus ανάλυσης και η εφαρμογή του προτεινομένου μεθοδολογικού εργαλείου. Η ανάλυση της πρώτης ενότητας του corpus παρουσιάζεται λεπτομερειακά ως παράδειγμα. Στο τρίτο μέρος της διατριβής παρουσιάζονται τα ποσοτικά, ποιοτικά και συγκριτικά δεδομένα της έρευνας. Στο τελευταίο κεφάλαιο της διατριβής διατυπώνονται συμπεράσματα και προτάσεις. Τέλος ακολουθούν η βιβλιογραφία και τέσσερα παραρτήματα. Η συμβολή της παρούσας διατριβής στην επιστήμη συνίσταται κυρίως στην πρόταση μιας μεθοδολογίας ανάλυσης και μέτρησης των στοιχείων πολιτισμού σε εγχειρίδια ξένης γλωσσάς. […]
Συγκριτική μελέτη απελευθέρωσης φθορίου μεταξύ των εμφρακτικών υλικών: σύνθετων ρητίνων και υαλοιονομερών κονιών
Authors: Καραντάκης Παναγιώτης
Published: January 2014

Μελετήθηκε η απελευθέρωση ιόντων φθορίου από 8 εμπορικές Υ.Κ. και 2 φθοριούχες σύνθετες ρητίνες, για ένα έτος. Οι Υ.Κ. περιέχουν στη δομή τους φθοριούχες ενώσεις που απελευθερώνουν ιόντα φθορίου, αντίθετα με τις σύνθετες ρητίνες στις οποίες οι φθοριούχες ενώσεις ενσωματώνονται από τους κατασκευαστές. Η μέθοδος που χρησιμοποιήθηκε για τον προσδιορισμό των ιόντων φθορίου ήταν η μέθοδος του εκλεκτικού ηλεκτροδίου με την τεχνική της καμπύλης αναφοράς Τα δοκίμια που εξετάσθηκαν είχαν σχήμα κυλινδρικό με διάμετρο 10 mm και ύψος 2,25 mm. Τα δοκίμια αναρτήθηκαν σε μη φθοριούχο οδοντιατρικό νήμα. Ως μέσο για την απελευθέρωση των ιόντων φθορίου χρησιμοποιήθηκε το δισαπεσταγμένο νερό. Ως ρυθμιστικό διάλυμα ολικής ιονικής ισχύος χρησιμοποιήθηκε το TISAB ALUMINON. Εγιναν συνολικά 14 ημερήσιοι προσδιορισμοί ιόντων φθορίου, 6 εβδομαδιαίοι και 10 μηνιαίοι. 1. Όλα τα υλικά παρουσίασαν απελευθέρωση ιόντων φθορίου.2. Η μορφή απελευθέρωσης όλων των υλικών ήταν παρόμοια. 3. Το ποσό των απελευθερωμένων ιόντων και ο ρυθμός απελευθέρωσης αυτών αποτελεί ιδιαίτερο χαρακτηριστικό κάθε υλικού 4. Όλα τα υλικά παρουσίασαν μεγάλο όγκο απελευθέρωσης ιόντων φθορίου κατά την πρώτη ημέρα 5. Η ποσότητα των απελευθερωμένων ιόντων φθορίου μειώνεται σημαντικά μετά τις πρώτες ημέρες6. Οι Υ.Κ. απελευθέρωσαν σημαντικά υψηλότερες ποσότητες σε όλο το έτος σε σύγκριση με τις Σ.Ρ. 7. Τα υλικά απελευθέρωσαν ιόντα φθορίου κατά την εξής σειρά : C.F.>AQST>AQINF>AQIBN>F I>F II>KC>HLML>TTRC.
Μεταβολές στα επίπεδα της χημικής και μηχανικής άμυνας των φύλλων σε χαρακτηριστικά μεσογειακά αείφυλλα σκληρόφυλλα είδη
Authors: Κούκη Μαριάνθη
Published: January 2014

Στην παρούσα διδακτορική διατριβή μελετήθηκαν οι μεταβολές στα επίπεδα της χημικής και μηχανικής άμυνας φύλλων σε μεσογειακά αείφυλλα σκληρόφυλλα είδη. Σε νεαρά φύλλα κουμαριάς {Arbutus unedo και Α. andrachnè) παρατηρήθηκε ιδιαίτερα υψηλή επένδυση σε φαινολικά μόρια (κυρίως γαλλοταννίνες), η οποία περιορίζεται με την ολοκλήρωση της ανάπτυξης τους, όταν η σκληροποίηση τους αποκαθίσταται στα επίπεδα των ώριμων. Οι αναπτυξιακές προτιμήσεις του κυρίαρχου γενικευτή καταναλωτή {Poecilimon sp.) μεταβάλλονται επίσης σε σχέση με τα χημικά και μηχανικά χαρακτηριστικά των φύλλων. Έτσι το Poecilimon sp. αποφεύγει τα πολύ νεαρά φύλλα, που χαρακτηρίζονται από υψηλό περιεχόμενο σε φαινολικά μόρια, ενώ προτιμά τα ώριμα, παρά τον υψηλό βαθμό σκληροποίησης που διαθέτουν. Σε χαρουπιές (Ceratonia siliqua) ελέγχθηκε η απόκριση των χημικών αμυντικών μεταβολιτών σε σχέση με την προσθήκη θρεπτικών (λίπανση με πηγή αζώτου, καλίου και φωσφόρου) και τη μέτρια υδατική καταπόνηση. Οι δύο κύριες υποομάδες ταννινών (γαλλοταννίνες και συμπυκνωμένες ταννίνες) παρουσίασαν διαφορετική απόκριση, που φαίνεται πως σχετίζεται με τις απαιτήσεις τους για διαφορετικές πρόδρομες ενώσεις. Η πρακτική λίπανσης ευνόησε την ανάπτυξη των φυτών και περιόρισε την παραγωγή των συμπυκνωμένων ταννινών, η βιοσύνθεση των οποίων ανταγωνίζεται την πρωτεϊνοσύνθεση για το κοινό πρόδρομο μόριο φαινυλαλανίνη. Η παραγωγή των γαλλοταννινών δεν επηρεάστηκε λόγω της εναλλακτικής σύνθεσης τους από το πρόδρομο μόριο δευδρόξυ-σικιμικό οξύ. Η μέτρια υδατική καταπόνηση περιόρισε την ανάπτυξη των φυτών και αύξησε τα περιεχόμενα τους σε φαινολικά μόρια. Τα επίπεδα των χημικών αμυντικών μεταβολιτών ελέγχθηκαν επίσης σε θηλυκά και αρσενικά άτομα σχίνου {Pistacia lentiscus). Στα θηλυκά άτομα, που παρουσίασαν την υψηλότερη επένδυση σε φαινολικά μόρια, καταγράφηκαν οι μικρότερες απώλειες από τα φυτοφάγα. Για τα δύο είδη κουμαριάς ελέγχθηκε επίσης η σημασία των χημικών και μηχανικών χαρακτηριστικών των φύλλων στην πορεία της αποικοδόμησης στο φυσικό περιβάλλον. Φύλλα πολύ νεαρά με μικρό βαθμό σκληροποίησης και υψηλό περιεχόμενο σε φαινολικά μόρια παρουσίασαν τους μεγαλύτερους ρυθμούς αποικοδόμησης. Τα φύλλα αυτά παρουσίασαν τους ταχύτερους ρυθμούς απώλειας των φαινολικών τους μορίων. Αντίθετα, γηρασμένα φύλλα με υψηλό βαθμό σκληροποίησης και χαμηλές συγκεντρώσεις σε φαινολικά μόρια παρουσίασαν τους βραδύτερους ρυθμούς απώλειας βιομάζας. Φαίνεται πως τα χημικά και μηχανικά χαρακτηριστικά των φύλλων, που συμβάλλουν στην αντιμετώπιση των φυτοφάγων, έχουν καθοριστικό ρόλο και για την πορεία της αποικοδόμησης σε μεσογειακά αείφυλλα σκληρόφυλλα είδη.
Η εξέλιξη του δικτύου της λαϊκής επιμόρφωσης κατά την περίοδο 1989 - 1999
Authors: Καραλής Αθανάσιος
Published: January 2014

Σκοπός της εργασίας είναι η διερεύνηση της πορείας του δικτύου της Λαϊκής Επιμόρφωσης, υπό το πρίσμα των εξελίξεων στο πολιτικό, κοινωνικό και το άμεσο περιβάλλον του θεσμού, κατά την περίοδο 1989-1999. Το δίκτυο της Λαϊκής Επιμόρφωσης, δηλαδή στη σημερινή του οργανωτική μορφή η κεντρική υπηρεσία και οι 54 Νομαρχιακές Επιτροπές Λαϊκής Επιμόρφωσης (ΝΕΛΕ), αποτέλεσε για περισσότερα από σαράντα έτη το μεγαλύτερο δημόσιο δίκτυο εκπαίδευσης ενηλίκων στην Ελλάδα, τόσο από την άποψη του όγκου της επιμορφωτικής δραστηριότητας, όσο και από την άποψη της γεωγραφικής διασποράς. Αφετηρία για τη μελέτη του δικτύου της Λαϊκής Επιμόρφωσης κατά την περίοδο 1989-1999, περίοδο στην ιστορική διαδρομή του δικτύου που δεν έχει έως σήμερα μελετηθεί σε αυτή την έκταση, αποτέλεσε η συνεργασία του ερευνητή με το δίκτυο της ΛΕ, για περισσότερα από πέντε έτη, ως εκπαιδευτή, συντονιστή και αξιολογητή προγραμμάτων. Κατά τη διάρκεια αυτής της συνεργασίας, και με βάση αυθόρμητες παρατηρήσεις, διαμορφώθηκαν ορισμένες πρώτες απόψεις σχετικά με τις αλλαγές που συνέβαιναν στο δίκτυο της Λαϊκής Επιμόρφωσης, καθώς επίσης και γενικότερα στο πεδίο της εκπαίδευσης ενηλίκων στην Ελλάδα. Η μελέτη των εργασιών άλλων ερευνητών σχετικά με προηγούμενες περιόδους της Λαϊκής Επιμόρφωσης, αλλά και η συστηματικότερη παρατήρηση των εξελίξεων στο ευρύτερο περιβάλλον της, μας οδήγησαν στη συγκρότηση των βασικών ερευνητικών ερωτημάτων, τα οποία παρουσιάζονται συνοπτικά εδώ και εκτενέστερα στην αντίστοιχη ενότητα της εργασίας. […]
Μελέτη των σχέσεων μεταξύ των φυσικοχημικών παραγόντων υγειονολογικού ελέγχου και της ολικής μικροβιακής χλωρίδας υδάτινων οικοσυστημάτων
Authors: Κάγκαλου Ιφιγένεια
Published: January 2014

Αντικείμενο της παρούσας έρευνας είναι η μελέτη και διερεύνηση των φυσικοχημικών παραγόντων υγειονολογικού ελέγχου σε συνάρτηση με το ολικό μικροβιακό φορτίο υδάτινων οικοσυστημάτων. Ταυτόχρονα μελετήθηκε η εποχιακή και ημερήσια διακύμανση των προηγούμενων παραγόντων. Αναλύθηκαν δείγματα λιμναίου ύδατος την χρονική περίοδο Νοέμβριος 1985 - Οκτώβριος 1988 ως προς τις εξής παραμέτρους θερμοκρασίας νερού, pH, αγωγιμότητα, D.O, B.O.D., C.O .D., NO₃⁻, NO₂⁻, PO4⁻³, CHLA, CL2, C.F.U/ML. Από τα ευρήματα προκύπτει ότι: Ο αριθμός της ολικής μικροβιακής χλωρίδας παρουσιάζει άμεση θετική συσχέτιση με το B.O.D. Καθοριστικοί παράγοντες είναι επίσης η ποσότητα της οργανικής ύλης, ο χρόνος παραμονής της, η θερμοκρασία και το pH. Σημειώνεται σημαντική εποχιακή και ημερήσια διακύμανση. Τέλος, υπάρχει σημαντικό πρόβλημα ρύπανσης-μόλυνσης της Παμβωτίδας.
Βιομετρική διερεύνηση των τροχαίων ατυχημάτων στην Ελλάδα και της επιπτώσεώς τους στο προσδόκιμο της επιβιώσεως του ελληνικού πληθυσμού
Authors: Παγγέ-Λέκκα Πολυξένη
Published: January 2014

Η μελέτη των τρ.ατ. στην χώρα μας για τα έτη 1956-1982 αποκαλύπτει, ότι ο αριθμός των νεκρών από τρ.ατ. αυξάνει, διαχρονικά με μία μικρού βαθμού πτώση στην 3ετία 1979-81. Οι άρρενες θύματα των τρ.ατ. είναι περισσότεροι, από τις θήλεις. Οι νέοι, οδηγοί και οι ηλικιωμένοι, πεζοί αποτελούν τις δύο κατηγορίες με την μεγαλύτερη συχνότητα σε θανάτους από τρ.ατ. Οι περιοχές γύρω από τα αστικά κέντρα έχουν σχετικά υψηλούς βαθμούς θνησιμότητας ενώ στην περιφέρεια πρωτευούσης ο αριθμός των νεκρών απο τρ.ατ. παραμένει διαχρονικά στάσιμος. Κατά τους θερινούς μήνες και τα Σαββατοκύριακα παρατηρείται μια έξαρση των τρ.ατ. Σαν κυριώτερα χαρακτηριστικά των οδηγών που εμπλέκονται σε τρ.ατ. είναι: ελευθεροεπαγγελματίες οδηγοί, με ερασιτεχνικό δίπλωμα ή άνευ διπλώματος και οδηγοί Ι.Χ. επιβατηγών οχημάτων. Τα κυριώτερα αίτια στα οποία οφείλονται τα τρ.ατ. αφορούν οδηγούς και πεζούς. Από την εξέταση της επίπτωσης των τρ.ατ. στο προσδόκιμο της επιβίωσης παρατηρείται ότι αυτό θα ήταν αρκετά υψηλότερο αν δεν υπήρχαν τα τρ.ατ. Η ανάλυση των τρ.ατ. στην Ήπειρο το 1988, αποκαλύπτει ότι αυτά γενικότερα ακολουθούν το μοντέλο της χώρας.
ΠΕΙΡΑΜΑΤΙΚΗ ΜΕΛΕΤΗ ΑΝΑΓΕΝΝΗΣΗΣ ΜΕΤΑ ΑΠΟ ΧΕΙΡΟΥΡΓΙΚΗ ΕΚΤΟΜΗ ΤΗΣ ΓΩΝΙΑΙΑΣ ΑΠΟΦΥΣΗΣ ΤΗΣ ΚΑΤΩ ΓΝΑΘΟΥ ΣΤΟ ΚΟΥΝΕΛΙ
Authors: Αϊνατζόγλου Μιχαήλ
Published: January 2014

ΣΤΗΝ ΠΕΙΡΑΜΑΤΙΚΗ ΑΥΤΗ ΜΕΛΕΤΗ ΧΡΗΣΙΜΟΠΟΙΗΘΗΚΑΝ 19 ΑΝΑΠΤΥΣΣΟΜΕΝΑ ΚΑΙ 4 ΕΝΗΛΙΚΑ ΚΟΥΝΕΛΙΑ ΤΗΣ ΦΥΛΗΣ ΤΗΣ ΝΕΑΣ ΖΗΛΑΝΔΙΑΣ. ΕΞΗ ΑΠΟ ΤΑ ΑΝΑΠΤΥΣΣΟΜΕΝΑ ΚΑΙ ΔΥΟ ΑΠΟ ΤΑ ΕΝΗΛΙΚΑ ΠΕΙΡΑΜΑΤΟΖΩΑ ΥΠΟΒΛΗΘΗΚΑΝ ΣΕ ΧΕΙΡΟΥΡΓΙΚΗ ΕΚΤΟΜΗ ΤΗΣ ΓΩΝΙΑΙΑΣ ΑΠΟΦΥΣΗΣ ΤΗΣ ΚΑΤΩ ΓΝΑΘΟΥ ΚΑΙ ΑΛΛΑ ΤΟΣΑ ΣΕ ΕΠΙΠΛΕΟΝ ΑΠΟΚΑΤΑΣΤΑΣΗ ΤΗΣ ΠΡΟΕΓΧΕΙΡΗΤΙΚΗΣ ΘΕΣΗΣ ΤΩΝ ΜΑΛΑΚΩΝ ΜΟΡΙΩΝ ΤΗΣ ΠΕΡΙΟΧΗΣ ΜΕ ΤΗΝ ΑΚΡΙΒΗ ΤΟΠΟΘΕΤΗΣΗ ΕΝΟΣ ΝΑΡΘΗΚΑ ΑΠΟ ΑΝΟΞΕΙΔΩΤΟ ΣΥΡΜΑ. ΜΕΛΕΤΗΘΗΚΑΝ ΜΕ ΤΟΝ ΤΡΟΠΟ ΑΥΤΟ Η ΜΟΡΦΟΛΟΓΙΚΗ ΕΞΕΛΙΞΗ ΤΗΣ ΑΝΑΓΕΝΝΗΜΕΝΗΣ ΓΩΝΙΑΙΑΣ ΑΠΟΦΥΣΗΣ ΜΕΧΡΙ ΤΗΝ ΕΝΗΛΙΚΙΩΣΗ ΤΩΝ ΠΕΙΡΑΜΑΤΟΖΩΩΝ, Η ΠΙΘΑΝΗ ΣΗΜΑΣΙΑ ΤΗΣ ΗΛΙΚΙΑΣ ΣΤΟ ΦΑΙΝΟΜΕΝΟ ΤΗΣ ΟΣΤΙΚΗΣ ΑΝΑΓΕΝΝΗΣΗΣ ΚΑΘΩΣ ΚΑΙ Η ΕΠΙΔΡΑΣΗ ΤΗΣ ΕΠΕΜΒΑΣΗΣ ΣΤΗΝ ΑΥΞΗΣΗ ΤΟΥ ΟΛΟΥ ΟΣΤΟΥ ΤΗΣ ΚΑΤΩ ΓΝΑΘΟΥ. ΑΝΑΓΕΝΝΗΣΗ ΤΗΣ ΓΩΝΙΑΙΑΣ ΑΠΟΦΥΣΗΣ ΠΑΡΑΤΗΡΗΘΗΚΕ Σ' ΟΛΑ ΤΑ ΑΝΑΠΤΥΣΣΟΜΕΝΑ ΚΟΥΝΕΛΙΑ ΠΟΥ ΕΙΧΑΝ ΟΜΑΛΗ ΜΕΤΕΓΧΕΙΡΗΤΙΚΗΠΟΡΕΙΑ ΚΑΙ ΣΕ ΚΑΝΕΝΑ ΑΠΟ ΤΑ ΕΝΗΛΙΚΑ ΚΑΤΑ ΤΗΝ 150Η ΗΜΕΡΑ ΤΗΣ ΖΩΗΣ Η ΑΣΥΜΜΕΤΡΙΑ ΜΕΤΑΞΥ ΠΕΙΡΑΜΑΤΙΚΗΣ ΚΑΙ ΑΘΙΚΤΗΣ ΓΩΝΙΑΙΑΣ ΑΠΟΦΥΣΗΣ ΗΤΑΝ ΠΕΡΙΠΟΥ Η ΙΔΙΑ ΣΕ ΟΛΑ ΤΑΧΕΙΡΟΥΡΓΗΜΕΝΑ ΠΕΙΡΑΜΑΤΟΖΩΑ. Η ΕΞΕΛΙΞΗ ΤΗΣ ΑΝΑΓΕΝΝΗΜΕΝΗΣ ΓΩΝΙΑΙΑΣ ΑΠΟΦΥΣΗΣ, ΜΕΤΑ ΤΟ ΑΡΧΙΚΟ ΣΤΑΔΙΟ ΤΗΣ ΟΣΤΙΚΗΣ ΑΝΑΓΕΝΝΗΣΗΣ, ΦΑΙΝΕΤΑΙ ΟΤΙ ΒΡΙΣΚΟΤΑΝ ΣΕ ΣΤΕΝΗ ΣΥΣΧΕΤΙΣΗ ΜΕ ΤΗΝ ΛΕΙΤΟΥΡΓΙΚΟΤΗΤΑ ΤΩΝ ΜΥΩΝ ΤΗΣ ΠΕΡΙΟΧΗΣ. Η ΑΦΑΙΡΕΣΗ ΤΗΣ ΓΩΝΙΑΙΑΣ ΑΠΟΦΥΣΗΣ ΔΕΝ ΕΙΧΕ ΚΑΜΜΙΑ ΕΠΙΔΡΑΣΗ ΣΤΗΝ ΑΥΞΗΣΗ ΤΟΥ ΟΣΤΟΥ ΤΗΣ ΚΑΤΩ ΓΝΑΘΟΥ. ΤΑ ΕΥΡΗΜΑΤΑ ΤΗΣ ΕΡΓΑΣΙΑΣ ΑΥΤΗΣ ΕΙΝΑΙ ΔΥΝΑΤΟΝ ΝΑ ΕΡΜΗΝΕΥΤΟΥΝ ΜΕ ΤΗ ΘΕΩΡΙΑ ΤΗΣ ΛΕΙΤΟΥΡΓΙΚΗΣ ΜΗΤΡΑΣ .
Η ΕΠΙΔΡΑΣΗ ΤΗΣ ΤΑΥΤΟΧΡΟΝΗΣ ΧΟΡΗΓΗΣΗΣ ΦΑΙΝΥΛΒΟΥΤΑΖΟΝΗΣ 'Η ΙΝΔΟΜΕΘΑΚΙΝΗΣ ΣΤΑ ΕΠΙΠΕΔΑ ΤΗΣ ΚΕΦΑΠΥΡΙΝΗΣ ΣΤΟΝ ΟΡΟ ΚΑΙ ΣΤΑ ΟΣΤΑ ΑΡΣΕΝΙΚΩΝ ΕΠΙΜΥΩΝ 2,5 ΚΑΙ 8 ΩΡΕΣ ΜΕΤΑ ΤΗΝ ΤΕΛΕΥΤΑΙΑ ΧΟΡΗΓΗΣΗ
Authors: Μαρκέας Νικόλαος
Published: January 2014

ΕΡΓΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΗΣ ΚΕΦΑΠΥΡΙΝΗΣ ΣΤΟΝ ΟΡΟ ΚΑΙ ΤΟΝ ΣΚΕΛΕΤΟ ΤΩΝ ΠΕΙΡΑΜΑΤΟΖΩΩΝ, ΧΩΡΙΣ 'Η ΜΕ ΤΑΥΤΟΧΡΟΝΗ ΧΟΡΗΓΗΣΗ ΕΝΟΣ ΑΝΤΙΦΛΕΓΜΟΝΩΔΟΥΣ ΦΑΡΜΑΚΟΥ (ΦΑΙΝΥΛΒΟΥΤΑΖΟΝΗΣ 'Η ΙΝΔΟΜΕΘΑΚΙΝΗΣ). ΣΥΜΠΕΡΑΙΝΕΤΑΙ ΟΤΙ Η ΦΑΙΝΥΛΒΟΥΤΑΖΟΝΗ ΑΥΞΑΝΕΙ ΤΗ ΣΥΓΚΕΝΤΡΩΣΗ ΤΗΣ ΚΕΦΑΠΥΡΙΝΗΣ ΣΗΜΑΝΤΙΚΑ ΤΟΣΟ ΣΤΟΝ ΟΡΟ ΟΣΟ ΚΑΙ ΣΤΑ ΟΣΤΑ ΣΕ ΑΝΤΙΘΕΣΗΜΕ ΤΗΝ ΙΝΔΟΜΕΘΑΚΙΝΗ . ΤΟ ΒΡΑΧΙΟΝΙΟ ΑΠΟΔΙΔΕΙ ΜΕΤΡΗΣΙΜΕΣ ΠΥΚΝΟΤΗΤΕΣ ΚΕΦΑΠΥΡΙΝΗΣ,ΑΝΑΛΟΓΙΚΑ ΜΙΚΡΟΤΕΡΕΣ ΑΠΟ ΤΙΣ ΑΝΤΙΣΤΟΙΧΕΣ ΠΥΚΝΟΤΗΤΕΣ ΤΟΥ ΚΑΘΕ ΜΗΡΙΑΙΟΥ ΟΣΤΟΥ, ΜΟΝΟ ΣΕ ΤΑΥΤΟΧΡΟΝΗ ΧΟΡΗΓΗΣΗ ΦΑΙΝΥΛΒΟΥΤΑΖΟΝΗΣ. ΣΤΙΣ 5 ΩΡΕΣ ΔΕΝ ΑΝΙΧΝΕΥΕΤΑΙ ΚΕΦΑΠΥΡΙΝΗ ΣΤΑ ΟΣΤΑ, ΕΝΩ ΣΤΙΣ 8 ΩΡΕΣ ΔΕΝ ΑΝΙΧΝΕΥΕΤΑΙ ΟΥΤΕ ΣΤΟΝ ΟΡΟ ΤΟΥ ΑΙΜΑΤΟΣ.
Ευφυές, προσαρμοστικό σύστημα πολλών πρακτόρων για τη συλλογή πληροφοριών απο το διαδίκτυο
Authors: Ζάχαρης Νικόλαος
Published: January 2014

Στην διδακτορική διατριβή, εξετάζουμε το πρόβλημα της ανάπτυξης ευφυών πρακτόρων λογισμικού για να διευκολύνουμε την έρευνα ενός χρήστη για πληροφορίες στο παγκόσμιο ιστό. Έχουμε αναπτύξει το webnaut ένα ευφυές σύστημα πολλών πρακτόρων λογισμικού, το οποίο χρησιμοποιεί ένα μετά-γενετικό αλγόριθμο με σκοπό να συγκεντρώσει και να προτείνει σελίδες του παγκόσμιου ιστού οι οποίες θα ενδιαφέρουν τον χρήστη. Η ανάδραση του χρήστη στης υποδείξεις του συστήματος οδηγεί στη λειτουργία της εκμάθησης να προσαρμόσει το προφίλ του χρήστη με τα ενδιαφέροντα του.Το σύστημα χρησιμοποιεί αυτόνομα της μηχανές αναζήτησης του διαδικτύου για να ανακαλύψει και να προτείνει νέα κείμενα τα οποία είναι σχετικά με τα κείμενα που έχει υποδείξει ο χρήστης ότι τον/την ενδιαφέρουν. Πειράματα έχουν διεξαχθεί σε ένα σύνολο χρηστών με σκοπό να εκτιμήσουμε την απόδοση καθώς και την ικανότητα εκμάθησης του συστήματος.
Ζύμωση, συντήρηση και οικολογία της επιτραπέζιας ελιάς
Authors: Πανάγου Ευστάθιος
Published: January 2014

Μελετήθηκε η ζύμωση του πράσινου ελαιόκαρπου με τη χρήση καλλιέργειας εκκίνης Lactobacillus pentosus. Στη συνέχεια ο καρπός συσκευάστηκε σε εύκαμπτες πλαστικές συσκευασίες με άλμη ή τροποποιημένες ατμόσφαιρες. Τέλος μελετήθηκε η μικροβιακή οικολογία του καρπού με τη βοήθεια ηλεκτρονικού μικροσκόπιου σάρωσης. Παράλληλα, μελετήθηκε η συσκευασία της ξηραλάτης ελιάς Θάσου σε πλαστικούς περιεκτές με τη χρήση τροποποιημένων ατμόσφαιρων. Ο εμβολιασμός της αλμης με L. Pentosus συνέβαλε στη μείωση του συνολικού χρόνου ζύμωσης καθώς επίσης και του χρόνου επιβίωσης των αλλοιογόνων μικροοργανισμών. Κατά τη συσκευασία του καρπού διαπιστώθηκε ότι η παράμετρος της υφής και του χρώματος του καρπού μπορούν να χρησιμοποιηθούν ως δείκτες ποιότητας που καθορίζουν τη διάρκεια ζωής στο ράφι. Από την μικροσκοπική παρατήρηση των καρπών έδειξε συγκέντρωση γαλακτικών βακτηρίων στα στομάτια και στους υποστομάτιους χώρους του καρπού.
Η μαγεία ως κοινωνικό φαινόμενο στο πρώιμο Βυζάντιο (4ος - 7ος μ.Χ. αι.)
Authors: Βακαλούδη Αναστασία
Published: January 2014

Στη μελέτη αυτή που αποτελείται από πέντε κεφάλαια, επιχειρείται μια παρουσίαση του φαινομένου της μαγείας στη Βυζαντινή κοινωνία κατά τους Δ' - Ζ' μ.Χ. αιώνες από κάθε δυνατή οπτική γωνία: κοινωνική, οικονομική, θρησκευτική, πολιτική, πολιτισμική, φιλοσοφική, τεχνική, επιστημονική, ιατρική. Παράλληλα επιχειρείται μια σύγκριση του φαινομένου αυτού, όπως εξελίσσεται στην Βυζαντινή κοινωνία, με σχετικά φαινόμενα της αρχαίας Ανατολής, της αρχαίας Ελλάδας, της ελληνιστικής και ρωμαϊκής εποχής και των πρώτων χριστιανικών χρόνων. Μέσα από την έρευνα των πηγών και την ανάλυση των μαρτυριών, την εκτενή και διεξοδική μελέτη όλων των επιμέρους τομέων που αφορούν το φαινόμενο της μαγείας στο Βυζάντιο, επιχειρήθηκε η τεκμηρίωση της θέσης ότι η μαγεία και δεισιδαιμονία ήταν συνυφασμένες με τη ζωή των Βυζαντινών. Ήταν αντιλήψεις και τρόπος ζωής που κληροδοτήθηκαν στο Βυζάντιο από το παρελθόν και συνέχισαν να λειτουργούν απρόσκοπτα, επηρεάζοντας βαθιά τις αντιλήψεις και τη λειτουργία της κοινωνίας. Παράλληλα αποδείχθηκε ότι η ύπαρξη της μαγείας στο Βυζάντιο εξυπηρέτησε στην εξόντωση πολιτικών, θρησκευτικών και επαγγελματικών αντιπάλων και στη εξουδετέρωση ατόμων και ομάδων που στρέφονταν κατά της καθεστηκυίας τάξης.
Μελέτη της συμπεριφοράς του σώματος χωμάτινων φραγμάτων με τη χρήση μεθόδων αριθμητικής ανάλυσης
Authors: Λουπασάκης Κωνσταντίνος
Published: January 2014

Στόχος της διατριβής είναι η μελέτη της απόκρισης του σώματος χωμάτινων φραγμάτων στην επιβολή στατικών φορτίσεων, καθώς και η τυποποίηση της διαδικασίας προσομοίωσης με τη χρήση της μεθόδου των πεπερασμένων στοιχείων. Για την πραγματοποίηση της διατριβής χρησιμοποιήθηκαν τα εξής δεδομένα, από το λιθόρριπτο φράγμα του ΥΗΕ Σφηκιάς: α) οι λεπτομέρειες του σώματος β) το δίκτυο των οργάνων, γ) τα δεδομένα των εργαστηριακών δοκιμών και δ) οι μερήσεις των οργάνων. Για τα υλικά του πυρήνα αξιολογήθηκαν οι εργαστηριακές δοκιμές που πραγματοποιήθηκαν σε 275 αδιατάρακτα δείγματα. Από αυτές προσδιορίστηκε ο καταστατικός νόμος αλλά και οι ακριβείς μηχανικές ιδιότητες που περιγράφουν τα υλικά. Για τα υλικά που δομούν τις ζώνες των φίλτρων και του σώματος στήριξης διαθέτονται δεδομένα από ειδικές εργαστηριακές δοκιμές που πραγματοποιήθηκαν σε δείγματα μεγάλου μεγέθους. Το μέγεθος των δειγμάτων επέτρεψε την προσομοίωση των πραγματικών συνθηκών που αναπτύσσονται στο εσωτερικό των ζωνών. Ο ακριβής προσδιορισμός των μηχανικών παραμέτρων και καταστατικών νόμων σε συνδυασμό με τις υπολογιστικές δυνατότητες του προγράμματος πεπερασμένων στοιχείων Plaxis, κατέστησαν εφικτή τη διεξαγωγή πρωτότυπων διερευνήσεων οι οποίες τελικά οδήγησαν στη σχεδιάση μιας τεκμηριωμένης διαδικασίας προσομοίωσης. Τα δεδομένα των οργάνων προσέφεραν τη δυνατότητα ελέγχου και βελτιστοποίησης των αποτελεσμάτων της προσομοίωσης. Ενώ, με τη διενέργεια παραμετρικών αναλύσεων εξετάστηκε η εξάρτηση των αποτελεσμάτων της προσομοίωσης, από ορισμένες μηχανικές παραμέτρους και καταστατικούς νόμους.
ΜΙΚΡΟΒΙΟΛΟΓΙΚΟΣ ΕΛΕΓΧΟΣ ΑΝΤΙΜΙΚΡΟΒΙΑΚΩΝ ΠΑΡΑΓΟΝΤΩΝ
Authors: Τουμά Χαϊθάμ
Published: January 2014

Η ΜΕΛΕΤΗ ΑΥΤΗ ΔΙΑΙΡΕΙΤΑΙ ΣΕ ΤΡΙΑ ΜΕΡΗ: ΣΤΟ ΠΡΩΤΟ ΜΕΡΟΣ (ΑΝΤΙΒΙΟΤΙΚΑ), ΑΞΙΟΛΟΓΗΘΗΚΕ Η IN VITRO ΑΝΤΙΜΙΚΡΟΒΙΑΚΗ ΔΡΑΣΗ 9 ΑΝΤΙΒΙΟΤΙΚΩΝ ΚΑΤΑ 150 ΣΤΕΛΕΧΩΝ P. AERUGINOSA ΠΟΥ ΑΠΟΜΟΝΩΘΗΚΑΝ ΑΠΟ ΔΙΑΦΟΡΑ ΝΟΣΟΚΟΜΕΙΑ ΤΗΣ ΑΘΗΝΑΣ. Η ΕΛΑΧΙΣΤΗ ΑΝΑΣΤΑΛΤΙΚΗ ΠΥΚΝΟΤΗΤΑ (MIC) ΥΠΟΛΟΓΙΣΤΗΚΕ ΜΕ ΤΗ ΜΕΘΟΔΟ ΤΩΝ ΔΙΑΔΟΧΙΚΩΝ ΑΡΑΙΩΣΕΩΝ ΣΕ ΑΓΑΡ. ΠΡΟΕΚΥΨΕ ΟΤΙ Η ΕΠΙ ΤΟΙΣ ΕΚΑΤΟ ΕΥΑΙΣΘΗΣΙΑ ΤΩΝ ΣΤΕΛΕΧΩΝ ΑΥΤΩΝ ΣΤΑ ΕΞΕΤΑΣΤΕΑ ΑΝΤΙΒΙΟΤΙΚΑ ΗΤΑΝ Η ΕΞΗΣ: CIPROFLOXACIN 100%, CEFTAZADIME 88%, THIENAMYCIN 82%, AZTREONAM 81%, NALIDIXIC ACID 51%, CEFOTAXIME 41%, CARBENICILLIN 36%, GENTAMICIN 23% ΚΑΙ CHLORAMPHENICOL 0%. ΣΤΟ ΔΕΥΤΕΡΟ ΜΕΡΟΣ (ΑΝΤΙΣΗΠΤΙΚΑ), ΜΕΛΕΤΗΘΗΚΕ Η ΑΝΤΙΜΙΚΡΟΒΙΑΚΗ ΔΡΑΣΗ 12 ΧΗΜΙΚΩΝ ΕΝΩΣΕΩΝ (IRGASAN - O- PHENYLPHENOL), SODIUM LAURYL SULFATE, SODIUM LAURYL ETHER SULFATE, CETRIMIDE, MIRANOL C2M, MIRANOL CM, MIRANOL C2MSF, MIRANOL H2M, MIRATAINE BB ΚΑΙ MIRATAINE CB. Ο ΠΡΟΣΔΙΟΡΙΣΜΟΣ ΤΗΣ ΑΝΤΙΜΙΚΡΟΒΙΑΚΗΣ ΔΡΑΣΗΣ ΕΓΙΝΕ ΜΕ ΤΗ ΜΕΘΟΔΟ ΔΙΑΛΥΣΕΩΣ- ΕΞΟΥΔΕΤΕΡΩΣΕΩΣ NF T72-50. ΧΡΗΣΙΜΟΠΟΙΗΘΗΚΑΝ ΤΑ ΕΞΗΣ ΣΤΕΛΕΧΗ ΜΙΚΡΟΒΙΩΝ: S.AUREUS, STR. FAECALIS, E. COLI ΚΑΙ P. AERUGINOSA. ΣΤΟ ΤΡΙΤΟ ΜΕΡΟΣ (ΑΝΤΙΜΥΚΗΤΙΑΚΑ), ΕΛΕΓΧΘΗΚΕ Η ΑΝΤΙΜΙΚΡΟΒΙΑΚΗ ΔΡΑΣΗ 5 ΧΗΜΙΚΩΝ ΕΝΩΣΕΩΝ: IRGASAN DP300, O-PHENYLPHENOL, (IRGASAN - O- PHENYLPHENOL), MIRANOL CM ΚΑΙ MIRABOL A 15. Ο ΠΡΟΣΔΙΟΡΙΣΜΟΣ ΤΗΣ ΔΡΑΣΗΣ ΕΓΙΝΕ ΜΕ ΤΗ ΜΕΘΟΔΟ ΔΙΑΛΥΣΕΩΣ-ΕΞΟΥΔΕΤΕΡΩΣΕΩΣ NF T72-200. ΧΡΗΣΙΜΟΠΟΙΗΘΗΚΑΝ ΤΑ ΕΞΗΣ ΣΤΕΛΕΧΗ ΜΥΚΗΤΩΝ: CANDIDA ALBICANS, ASPERGILLUS VERSICOLOR, PENICILLIUM VERRUCOSUM ΚΑΙ CLADOSPORIUM CLADOSPORIOIDES.
ΑΝΑΠΤΥΞΗ ΚΡΙΤΗΡΙΩΝ ΚΑΙ ΤΕΧΝΙΚΩΝ ΓΙΑ ΤΗΝ ΕΝΕΡΓΕΙΑΚΗ ΑΝΑΔΙΑΡΘΡΩΣΗ ΧΗΜΙΚΩΝ ΒΙΟΜΗΧΑΝΙΩΝ
Authors: Μπισαράτ Γασσάν
Published: January 2014

Η ΣΥΝΘΕΣΗ ΑΡΙΣΤΩΝ ΔΙΚΤΥΩΝ ΕΝΑΛΛΑΚΤΩΝ ΘΕΡΜΟΤΗΤΑΣ ΑΠΟΤΕΛΕΙ ΤΗΝ ΠΙΟ ΑΠΟΤΕΛΕΣΜΑΤΙΚΗΜΕΘΟΔΟΛΟΓΙΑ ΓΙΑ ΤΗΝ ΕΞΟΙΚΟΝΟΜΗΣΗ ΕΝΕΡΓΕΙΑΣ ΚΑΙ ΓΕΝΙΚΟΤΕΡΑ ΓΙΑ ΤΗΝ ΕΝΕΡΓΕΙΑΚΗ ΑΝΑΔΙΑΡΘΡΩΣΗ ΤΗΣ ΧΗΜΙΚΗΣ ΒΙΟΜΗΧΑΝΙΑΣ. ΤΟ ΘΕΜΑ ΑΝΤΙΜΕΤΩΠΙΖΕΤΑΙ ΚΥΡΙΑ ΜΕ ΤΗΝ ΑΝΑΠΤΥΞΗ ΚΡΙΤΗΡΙΩΝ ΚΑΙ ΕΜΠΕΙΡΙΚΩΝ ΚΑΝΟΝΩΝ ΒΑΣΙΣΜΕΝΩΝ ΣΤΙΣ ΑΡΧΕΣ ΤΗΣ ΘΕΡΜΟΔΥΝΑΜΙΚΗΣ. ΣΤΗΝ ΠΑΡΟΥΣΑ ΔΙΑΤΡΙΒΗ ΤΟ ΠΡΟΒΛΗΜΑ ΑΝΤΙΜΕΤΩΠΙΖΕΤΑΙ ΜΕ ΜΑΘΗΜΑΤΙΚΟ ΠΡΟΓΡΑΜΜΑΤΙΣΜΟ.ΣΕ ΠΡΩΤΗ ΦΑΣΗ ΕΠΙΛΥΕΤΑΙ ΤΟ ΠΡΟΒΛΗΜΑ ΤΗΣ ΕΥΡΕΣΗΣ ΤΩΝ ΚΑΤΑΛΛΗΛΩΝ ΒΟΗΘΗΤΙΚΩΝ ΠΑΡΟΧΩΝ ΕΛΑΧΙΣΤΟΥ ΚΟΣΤΟΥΣ. ΟΙ ΑΡΙΣΤΕΣ ΑΥΤΕΣ ΠΑΡΟΧΕΣ ΑΠΟΤΕΛΟΥΝ ΤΟΝ ΣΧΕΔΙΑΣΤΙΚΟ ΣΤΟΛΟΤΗΣ ΔΕΥΤΕΡΗΣ ΦΑΣΗΣ. ΤΟ ΠΡΟΒΛΗΜΑ ΜΕ ΚΑΤΑΛΛΗΛΗ ΑΝΑΛΥΣΗ ΑΝΑΓΕΤΑΙ Σ'ΕΝΑ ΠΡΟΒΛΗΜΑ ΓΡΑΜΜΙΚΟΥ ΠΡΟΓΡΑΜΜΑΤΙΣΜΟΥ ΠΟΥ ΕΠΙΛΥΕΤΑΙ ΣΧΕΤΙΚΑ ΕΥΚΟΛΑ. ΣΕ ΔΕΥΤΕΡΗ ΦΑΣΗ ΥΛΟΠΟΙΕΙΤΑΙ Ο ΣΧΕΔΙΑΣΜΟΣ, ΔΗΛ. ΠΡΟΣΔΙΟΡΙΖΕΤΑΙ ΤΟ ΔΙΚΤΥΟ, ΤΟ ΟΠΟΙΟ ΛΕΙΤΟΥΡΓΕΙ ΜΕ ΤΙΣ ΑΡΙΣΤΕΣ ΠΑΡΟΧΕΣ. ΤΟ ΠΡΟΒΛΗΜΑ ΑΝΑΓΕΤΑΙ ΣΕ ΠΡΟΒΛΗΜΑ ΜΙΚΤΟ ΑΚΕΡΑΙΟΥ ΓΡΑΜΜΙΚΟΥ ΠΡΟΓΡΑΜΜΑΤΙΣΜΟΥ ΠΟΥ ΕΠΙΛΥΕΤΑΙ ΜΕ ΤΗΝ ΜΕΘΟΔΟ "BRANCH AND BOUND". ΑΠΟ ΦΥΣΙΚΗ ΑΠΟΨΗ ΔΙΑΜΟΡΦΩΝΟΝΤΑΙ ΔΥΟ ΕΝΑΛΛΑΚΤΙΚΑ ΘΕΩΡΗΤΙΚΑ ΜΟΝΤΕΛΑ, ΤΟ ΜΟΝΤΕΛΟ "ΜΕΤΑΦΟΡΑΣ" ΚΑΙ ΤΟ ΜΟΝΤΕΛΟ "ΜΕΤΑΜΟΡΦΩΣΗΣ". Η ΧΡΗΣΗ ΤΩΝ ΠΑΡΑΠΑΝΩ ΜΑΘΗΜΑΤΙΚΩΝ ΤΕΧΝΙΚΩΝ ΠΑΡΕΧΕΙ ΤΗ ΔΥΝΑΤΟΤΗΤΑ ΑΛΓΟΡΙΘΜΟΠΟΙΗΣΗ ΤΟΥ ΠΡΟΒΛΗΜΑΤΟΣ ΣΕ ΗΛΕΚΤΡΟΝΙΚΟ ΥΠΟΛΟΓΙΣΤΗ. ΔΗΜΙΟΥΡΓΗΘΗΚΕ ΤΟ ΚΑΤΑΛΛΗΛΟ ΦΙΛΙΚΟ ΠΡΟΣ ΤΟ ΧΡΗΣΗ ΛΟΓΙΣΜΙΚΟ, ΣΕ ΠΕΡΙΒΑΛΛΟΝ IBM PC ΚΑΙ ΣΥΜΒΑΤΩΝ .
Θεωρία προσέγγισης με νόρμες του Lorentz πάνω σε ομάδες του Lie
Authors: Tychopoulos Evangelos
Published: January 2014

Μελέτη των γενικευμένων χώρων του Lorentz σαν ανάγκη που προκύπτει από την διαφορετική συμπεριφορά του πυρήνα της θερμότητος όταν βρίσκεται κοντά στο 0 και όταν βρίσκεται κοντά στο. Η διαφορετική αυτή συμπεριφορά επιδρά στον τελεστή του δυναμικού όταν αυτός ορίζεται πάνω σε συναρτήσεις οι οποίες με τη σειρά τους είναι ορισμένες πάνω σε μια μηδενοδυναμική ομάδα του Lie. Ανάλυση ορισμένων τοπολογικών ιδιοτήτων των παραπάνω χωρών, δύο παρεμβολικών θεωρημάτων και μιας σειράς από συνελικτικές προτάσεις με αποτέλεσμα το τελευταίο συνελικτικό θεώρημα το οποίο περιέχει το Hardy-Littlewood-Varopoulos θεώρημα.
Η αρχιτεκτονική του νεοελληνικού θεάτρου: 1720-1940
Authors: Φέσσα-Εμμανουήλ Ελένη
Published: January 2014

Θέμα της διατριβής είναι η γένεση, η σχέση και η εξέλιξη των δύο βασικών τύπων θεατρικού χώρου της νεότερης Ελλάδας του υπαίθριου θεάτρου, που υπήρξε το δημοφιλέστερο και δημιούργησε μιαν ιδιότυπη παράδοση, και του επισημότερου θεατρικού κτιρίου που ήταν αισθητικά και ιδεολογικά περισσότερο επηρεασμένο από την δυτική αρχιτεκτονική. Στις 1351 σελίδες της διατριβής επιδιώκεται να φωτιστούν πολύπλευρα και να ερμηνευτούν συγκριτικά οι δύο αυτοί αρχιτεκτονικοί τύποι από τις παραμονές της ελληνικής επανάστασης έως το 1940. Η διατριβή χωρίζεται σε τρία μέρη. Θέμα του πρώτου μέρους είναι το ελληνικό θέατρο και η αρχιτεκτονική του πριν το εικοσιένα. Το δεύτερο μέρος επιδιώκει να ερμηνεύσει την πορεία της αρχιτεκτονικής του νεοελληνικού θεάτρου κατά τον 19ο αιώνα και να αξιολογήσει τα πεπραγμένα των αρχιτεκτόνων της. Σκοπός τέλος του τρίτου μέρους είναι να παρουσιάσει κριτικά τις τάσεις των υπαίθριων και χειμερινών μας θεάτρων κατά την περίοδο 1900-1940. Τα τρία μέρη συμπληρώνονται με δύο παραρτήματα χρονολογικών πινάκων. Στο πρώτο παράρτημα βασικά γεγονότα του νεοελληνικού θεάτρου της περιόδου 1800-1900 συσχετίζεται με γεγονότα του δυτικού θεάτρου, με γεγονότα της νεοελληνικής και ευρωπαϊκής πνευματικής ζωής και με γεγονότα της ελληνικής και παγκόσμιας ιστορίας. Δεύτερο παράρτημα βασικά γεγονότα της αρχιτεκτονικής του νεοελληνικού θεάτρου της περιόδου 1800-1900 συσχετίζονται με γεγονότα της αρχιτεκτονικής του δυτικού θεάτρου, με γεγονότα της δικής μας και ευρωπαϊκής αρχιτεκτονικής και με γεγονότα των τεχνών στην Ελλάδα και την Ευρώπη.